Layonel Şrayver “Kevin haqqında danışmalıyıq” | Kitabı Karandaşla Oxuyanlar\nLayonel Şrayver “Kevin haqqında danışmalıyıq”\n“Kevin haqqında danışmalıyıq”(ingiliscə “We Need to Talk About Kevin”) – Layonel Şrayverin 2003-cü ildə qələmə aldığı bu roman məktəbdə baş verən qırğından bəhs edir. Hadisələr qatil yeninyetmənin anası Yeva Xatçaduryan tərəfindən nəql edilir. Bu qadının hər şeyi var: onu sevən əri, uğurlu biznesi, nüfuzlu məhəllədə mənzili. Yeva çox xoşbəxt və firavandır. Özünü heç nədən məhrum etmir. Ona elə gəlir ki, cənnətə oxşar bu həyat həmişə belə davam edəcək. Lakin günlərin bir günü Yeva dünyaya uşaq gətirmək qərarına gəlir: ideal ailə tablosunda çatışmayan son ştrix. Bəs qadın övladına görə necə bir bədəl ödəyəcək? Bu, heç kimin ağlına belə gəlməzdi.\nRoman 2005-ci ildə “Orange Prize” mükafatına layiq görülüb. 2011-ci ildə isə əsərin motivləri əsasında film çəkilib.\nUşağın sevgiyə ən çox möhtac olduğu dövr buna ən az layiq olduğu dövrdür.\nİndi “başını dik tutmaq” ifadəsinin mənasını başa düşürəm. Bəzən dik tutulan kürəyin daxili vəziyyəti necə dəyişdiyini görüb təəccüblənirəm. Məğrur görkəmlə özümü elə də təhriq olunmuş hiss etmirəm.\nBu ölkədə insanları əməkdaşlığa məcbur etmək üçün özünü dəliliyə vurmaqdan daha yaxşı yol yoxdur.\nSəslər hesablandı. Lakin Kafkanın hər hansı bir hekayəsində olduğu kimi qalibin kim olduğunu heç kim bilmədi.\nBu, çox tez oldu. Hərəmiz nəyinsə ayrı-ayrı tərəfinə düşdük. Heç özüm də bilmirəm nəyin. Mübahisə edən cütlüklərin çoxu üçün onları ayıran şey mücərrəd sərhəd – hər hansı bir hadisə və ya qeyri-müəyyən narazılıq, həyatın özü ilə ehtiraslı mübarizə, nəsə müvəqqəti bir şey olur. Çox güman, bu cür cütlüklərin barışıq dövründə sərhəd xəttinin qeyri-reallığı həmin xəttin yox olmasına səbəb olur. Onların həmin sərhədi necə hiss etdiklərini həsədlə təsəvvür edirəm: “Bir bax, otaqda heç nə yoxdur, yalnız hava var; biz bir-birimizə toxuna bilərik”. Lakin bizdə vəziyyət başqa cür idi. Bizi ayıran şey gözəçarpan idi. Otaqda olmasa belə, ürəyi istədiyi vaxt qapını açıb içəri keçə bilərdi.\n– Uşaq səs-küylü, çirkli, sözə baxmayan və naşukür məxluqdur.\n– Ən azından, hamilə qalsam, nəsə olacaq.\n– Əlbəttə, uşağın olacaq.\nXoşbəxtliyi şıltaq quş kimi asanlıqla ürkütmək olar. Birimizin “Bu qu quşuna bir bax, necə gözəldir!” deyə qışqırmağı kifayətdir ki, o uçub getsin.\nAnalıq yad ölkə deməkdir.\nBiz çox gec rastlaşmışıq; mənim onda artıq otuz üç yaşım var idi; sənsiz keçmişim elə mənasız və solğun idi ki… ona görə dərhal dost ünsiyyətinin möcüzəsini başa düşdüm. Şəxsi, emosional süfrənin qırıntıları ilə yaşadığım uzun illərdən sonra sən məni gündəlik “Ah, necə axmaqdır!” müəmmalı baxışlı ziyafətlərlə, səbəbsiz gül dəstələri, maqnitlərlə soyuducuya bərkidilən və həmişə “Öpürəm, Franklin” imzası ilə bitən qeydlərlə qudurtdun. Sən məndə acgözlük oyatdın. Narkoman kimi daha çoxunu istəməyə başladım. Və məni maraq öldürürdü. Maraqlı idi, görəsən ağlağan səs “a-a-naaa” çağırsa, nə hiss edəcəm? Bunu sən başlatdın. Bilirsən nəyə oxşayırdı? Sanksi sənə abnos ağacından hazırlanmış fil hədiyyə edirlər və sən birdən başa düşürsən ki, bütün kolleksiyanı toplamaq maraqlı olardı.\nFranklin, uşaqların yoxluğunda nəsə nihilist bir şey var. Sanki biz ümumiyyətlə bəşəriyyətə inanmırıq.\nŞöhrət düşkünüyəm və özümü guya şöhrətpərəst kimi aparmamağım şöhrətpərəstliyimin təzahürlərindən biridir.\n– Ciddi-ciddi iddia edirsən ki, mən səni sənin məni sevdiyin qədər sevmirəm?\n– Sən məni mənim səni sevdiyim kimi sevmirsən. Bunun miqdara heç bir aidiyyatı yoxdur. Sən…sən nəyi isə yalnız özün üçün saxlayırsan. Bəlkə də, bu xüsusiyyətinə həsəd aparıram.\nİnsan şəxsi seçiminə görə sadəlövhdürsə, bunu sadəlövhlük adlandırmaq olarmı?\nMəncə – əgər belə adlandırmaq olarsa – emosional səbəb tranzitivdir: “Sənə görə özümü günahkar hiss edirəm; günah hissi məni qəzəbləndirir, deməli, sən məni əsəbiləşdirirsən”.\nBundan sonra vərdişləri olmayan mədəni idbar olmaq istəmirdim. İstəyirdim evimin öz qaydaları olsun. Bu qaydalar gələn qonaqları ayaqabılarını çıxarmağa məcbur etməli idi.\nBirnəfəsə savinyon blanla dolu qədəhi başıma çəkdim və duzlu dad hiss etdim. Bu, sənsiz şərab idi. Mussaka quru və möhkəm idi. Bu, sənsiz yemək idi. Suvenir, səbət, müxtəlif oyma naxışlarla zəngin mənzilimiz zövqsüz idxal məhsullarının satıldığı mağaza görkəmini aldı. Bu, sənsiz ev idi. Hələ heç vaxt əşyalar gözümə belə yöndəmsiz və uyumsuz görünməmişdi. Sənin izlərin – qarmaqdan asılan idman ipi, bükülü on bir ölçülü corablar – məni ələ salırdı.\nCəmi doqquz aydan sonra yad bir adam dünyaya gələcəkdi. Eyni şəkildə qapımızı da açıq saxlaya bilərdik.\nİnciklik ifadə edə bilmədiyimiz etirazdır. İşəyə bilməmək bədəni zəhərlədiyi kimi hissləri zəhərləyən də şikayət yox, susqunluqdur.\nEmosiyaları faktlarla göstərmək zəif müdafiə şəklidir.\nHər iki cinsə münasibətimizdən asılı olmayaraq, çox az adam gülən qız toplusundan qorxar. Lakin testosteron qaynayan gənclərin yanından keçən istənilən qadın addımını yeyinləşdirir, onların gözünə baxmamağa çalışır, çünki əks halda bu, çağırış və ya dəvət kimi qəbul edilə bilər. Növbəti evə çatanda isə rahatlıqla nəfəs alar. Əgər belə etmirsə, deməli, o zooloji axmaqdır. Oğlan təhlükəli heyvandır.\nÖz günahına tamaşa etməkdə əzəmət və şöhrətpərəstliyə meyl var. Günah hissi lərzə salan güc verir, nəinki kənar müşahidəçilər və qurbanlar, həmçinin ilk növbədə cinayətkarlar üçün hər şeyi sadələşdirir. Günah hissi zorla qaydaları qəbul elətdirir. Günah hissi kənar şəxslərin təsəlli tapa biləcəyi dərs verir: “kaş o olmasaydı…” – və sanki faciədən qaçışın mümkün olduğuna eyham vurur.\nGörünür, toqquşan avtomobillərə acgözlüklə baxan amansız insanlar qəti əmindirlər ki, pis hadisə onların başına gələ bilməz.\nMüvafiq şərtlər daxilində yaranmış müəyyən şəraitdə müəyyən davranış şəkli nümayiş etdirəcəyimizi gözləyirik. Bəzi gözləntilər elə də böyük deyil: qəflətən bizim şərəfimizə ziyafət təşkil edirlərsə, heyrətə gəlirik. Bir başqaları daha əhəmiyyətlidir: atamız və ya anamız ölürsə, qəhər bizi boğur. Bəs birdən bu gözləntilərə qorxu səbəb olursa? Birdən kritik vəziyyətdə qəbul edilmiş normaları pozsaq? Anamızın ölüm xəbərini çatdıran məşum telefon zəngi bizdə heç bir hiss doğurmasa, onda necə?\nDeyəsən soydaşlarımız xəstəliklərinə yarlıq yapışdırmağa böyük əhəmiyyət verir.\nMən isə öz növbəmdə başa düşdüm ki, dünya sakinlərinə görə coğrafiya qapalı və mükəmməl olduğu üçün nisbi anlayışdır. Mənim cəsarətli anam üçün qonaq otağı Şərqi Avropa, köhnə yataq otağım isə Kamerun ola bilərdi.\nO dedi ki, bütün uşaqlar özlərini pis aparır. Və bunu açıq şəkildə etmələri daha yaxşı olardı.\nƏdalət naminə qeyd etmək lazımdır ki, əksər insanların boş yerdən gözəllik yarada bilmək və artıq yaradılan gözəlliyi qəbul etmək bacarığı arasında Atlantik okeanı boyda uçurum dayanır.\nMənim emosional həyatım vergüldən sonra iki-üç rəqəmlik hesabi dəqiqliyə tabedir.\nDeyəsən faciə insanlarda ən gözlənilməz xüsusiyyətləri üzə çıxarır. Bəziləri sanki vakuumlu qablaşdırmaya möhürlənir və öz şəxsi cəhənnəmlərində yanırlar. Başqalarında isə tamamilə əks problem yaşanır. Sanki fəlakət onları turşuya salır və bir vaxtlar başqalarının qorxulu taleyinin daşlarından, oxlarından müdafiə edən xarici dəri qatını soyur.\nYalnız vicdanı olanı utandırmaq olar. Ümidi, bağlılığı olanı, özü haqda fikirlərə laqeyd olmayanı cəzalandırmaq olar. Yalnız içində kiçik bir xeyirxahlığı olanı həqiqətən cəzalandırmaq mümkündür.\nÇalışqan ana giriş qapısını açıb, poçtalyonun gətirdiyi bağlamaya görə imza atmaq üçün uşağı vannada qoyur, tələsik geri qayıdır və uşağın başının krana dəydiyini və iki düymlük suda boğulduğunu görür. İki düymlük. Bu qadına ürəyim yanır. Bu ananın sutkada iyirmi dörd saat minus həmin üç dəqiqə şahin kimi övladını nəzarətdə saxlaması kiminsə vecinə olacaq? Kimsə aylarla, illərlə davam edən “balaca-bu-qədər-şirniyyat-yemə” və ya “can!-yıxıldın?!”ları xatırlayacaq? Yox. Bu insanları “valideyn səhlənkarlığında” ittiham edirik və başlarına gələn müsibətə fikir vermədən onları gözü yaşlı məhkəmələrə dartırııq. Çünki yalnız həmin üç dəqiqə sayılır, çünki bədbəxtlik üçün üç dəqiqə kifayət edir.\nDeyəsən, insanlar nəyə gəldi öyrəşə bilər. Vərdişdən asılılığa bir addımdır.\nMən başqa insanların hekayəsinin toplusu, şərait əsəriyəm.\nBir ölkədə ki, şöhrət və pis şöhrət arasında fərq görülmür, orada ikinci daha əlçatandır.\nYalanı icad etmək lazım deyil, yalanla evlənmək lazımdır. Bu dünyaya uğurlu bir yalan gətirib, sonra şıltaqlıq edib onu atmaq olmaz; yalanı əzizləmək lazımdır, özü də heç bir kömək olmadan həqiqət olaraq qalan həqiqətdən daha çox nazı ilə oynamaq lazımdır. Yalanımın mənə, mənim isə ona ehtiyacım var idi və o məndən qanuni nikahda olduğu sədaqət tələb edirdi. Ta ki ölüm bizi ayıranadək.\nSentyabrda onunla tanış olanda “sadəcə uşaqları sevdiyini” elan etmişdi. Məncə, bu ikibaşlı bəyanatdır. Miss “Fabrik sahibi” kimi kartof boyda burnu və geniş ombaları olan gənc qadınlar tərəfindən səsləndirilən, icrası mümkün olmayan bu bəyanat, görünür, “mən ərə getmək istəyirəm” kimi deşifrə olunur. Uşaq sahibi deyiləm. Bundan başqa, başa düşmürəm ki, uşaqları bir növ kimi sevdiyini necə demək olar? Bu eynilə bütün insanları sevdiyini söyləməyə oxşayır. Yəni, fərq yoxdur, Pol Potu da, Don Riklzi də, gecə saat üçdə döşəmədə tullanan yuxarı qonşunu da eyni dərəcədə sevirsən.\nMənə lənət oxumadan öncə, yalvarıram başa düş ki, var gücümlə yaxşı ana olmağa çalışmışam. Ancaq görünür,”yaxşı ana olmaq” ilə “yaxşı ana olmağa çalışmaq” arasında səmimi və saxta sevinc arasındakı qədər uçurum var.\nƏsl məhəbbətin xeyirxahlıq və nəzakətdən daha çox nifrət və qəzəblə oxşar cəhəti çoxdur.\nİndi isə səlahiyyətdən danışaq. Əfsanəyə görə ailə siyasətində valideynlər ixtiyar sahibidir. Bununla razı deyiləm. Bəs uşaqlar? Birincisi, onlar bizim qəlbimizi qıra bilər. Bizi rüsvay edə, var-yoxdan çıxara bilərlər və şəxsi təcrübəmdən irəli çıxaraq deyirəm ki, onlar bizi doğulmağımıza peşman edə bilərlər. Bəs biz nə edə bilərik? Onları kinoya buraxmaya bilərik. Amma necə? Uşaq aqressiv şəkildə qapıya tərəf yollanırsa, qadağamızı nə ilə əsaslandıra bilərik? Acı həqiqət ondan ibarətdir ki, valideynlər də hökumət kimi öz hakimiyyətini açıq və ya gizli təhdid vasitəsilə, fiziki güc tətbiq etməklə həyata keçirir.\nHolokostlar məni təəccübləndirmir. Zorlama hadisələri və uşaq əməyinin istismarı məni təəccübləndirmi… Küçədə əlcəyim düşür və yeniyetmə onu mənə vermək üçün düz iki məhəllə qaçır – məni təəccübləndirən budur. Üzüm daşa dönmüş maskanı xatırlatsa da, kassir qadın gülərək pulun qalığını mənə qaytarır – məni təəccübləndirən budur. Poçt vasitəsilə sahibinə qaytarılan pul kisəsi, yolu ətraflı başa salan yad insanlar, bir-birinin gülünü sulayan qonşular – bütün bunlar məni təəccübləndirir.\nOnu sevmək çətin idi. Eynilə Moskvada yeməyə yaxşı bir şey tapmaq kimi. Londonda gecələməyə bahalı olmayan bir yer və ya Banqkokda ucuz camaşırxana tapmaq kimi çətin idi.\nQuruculuq insanların əksəriyyətindən intizam, diqqət, gərginlik tələb edir. Halbuki vandalizm rahatlıq təklif edir. Nəzarətsizliyi pozitiv şəkildə təsvir etmək üçün əls rəssam olmaq lazımdır. Dağıdıcılıqda mülkiyyət, intimlik, mənimsəmə hissi var.\nÖzünə bir stəkan alma şirəsi süzdün, mənə də təklif etdin. İstəmədim. Nə olmuşdu sənə? Məgər alkoqola ehtiyacım olduğunu hiss etmirdin?\nHərçənd itirmək qorxusuna görə bağlılıqdan qaçmaq yaşamaqdan qaçmaq kimi bir şeydir.\nNə bilmək olar? Bəlkə elə hey gələcək haqda düşünmək axmaqlıqdır. Bu gün o qədər təxirə salınır ki, sanki o heç yoxdur. Başa düşürsən nədən danışıram?\n– Bəli. O kifirdir.\nPaqorski diksindi. Artıq ölü olsa da, böyük kalibrli tapançadan açılan atəşdən sonra tərpənən balaca heyvan kimi.\nHəm həyat yoldaşına, həm uşağına duyduğun məhəbbət problem yaratmamalıdır. Amma nədənsə bəzi kişilər bu ikisi arasında seçim edir. Qarşılıqlı fondun bacarıqlı idarəçiləri gəliri artırmaq məqsədilə riski minimuma endirdiyi kimi bu kişirlər də bir vaxtlar öz arvadlarına yatırdıqları sərmayəni götürüb uşaqlara yatırırlar. Niyə? Çünki sənə ehtiyacı olduğu üçün uşaqlar daha təhlükəsizdir? Çünki arvadının keçmiş əri ola bilərsən, ancaq uşaqlarının keçmiş atası ola bilməzsən, buna görə?\nAmerika sakinlərinin növbəti xüsusiyyəti kompensasiya tələb etməkdir. Gözünü açıb yumunca qocalar yaşlandıqları üçün hökumətlə məhkəmədə çəkişməyə, uşaqlar isə gözəlliyini itirən analarını məhkəməyə cəlb etməyə başlayacaqlar. Məncə, həyat poxdur, getdikcə daha da pisləşir.\nBütün deyilənlərdən sonra məni ən çox bir şey incidir: bizə kömək edəcək metaforum yoxdur.\nƏsl xaricdə olmağın əlaməti kəskin və daimi evə qayıtmaq arzusudur.\nŞərhlər: 0 Tags: ana-oğul münasibəti, analıq, cinayət, cinayətkar, epistolyar janr, etiraf, evlilik, lionel shriver, məktəbdə qırğın, övlad, qətl\n← Piter Ştamm “Aqnes”\nJoze Mauru di Vaskonselos “Şirin portağal ağacım” →


Prezident və xanımı Yeni Günəşlidə “Xanım Fatimeyi Zəhra” məscidində olublar\n6 yanvar, 2022 [12:04]\nPrezidenti İlham Əliyev və birinci vitse-prezident Mehriban Əliyeva Bakının Suraxanı rayonunun Yeni Günəşli qəsəbəsində “Xanım Fatimeyi Zəhra” məscidinin yeni binasında yaradılan şəraitlə tanış olublar.\nBizimyol.info xəbər verir ki, məscidin qəzalı vəziyyətdə olan əvvəlki ikimərtəbəli binasında dindarların ibadəti üçün heç bir şərait yox idi. Məsciddə eyni vaxtda maksimum 500-550 nəfər ibadət edə bilirdi. İbadət edənlərin sayı çox olduğundan, məscidə üz tutanlar məcbur qalıb açıq havada ibadət edirdilər. Odur ki, qəsəbədə daha müasir və geniş məscid kompleksinin tikintisinə ehtiyac yaranmışdı.


Əkizlərlə Leonardanı nə birləşdirir?\n11 Noyabr 2014 20:06\nBelə baxsaq 11 noyabr adi payız günlərindən biri... Dünya şou biznesdə isə bu adi payız günlərindən biri yox, məhz payızın “qızıl gün”lərindən biri. Çünki, bu gün bir sıra dünya şöhrətli ulduz dünyaya gəlib. Bəs Azərbaycan şou biznesinə 11 noyabr kimləri bəxş edib ? Bu haqda az sonra...\nİlk olaraq başlayım bizə ən yaxın olan Türkiyədən. 1944-cü ilin bu günü Kamal Sunal, yəni, hər birimizin yaxşı tanıdığı Şaban dünyaya gəlib. Onun filmlərini bəlkə də izləməyən azərbaycan ailəsi tapılmaz. 55 il ömür sürməsinə baxmayaraq, o, 82 filmdə rol alıb. Onun adı ilə əksər türk film sənayesinin inciləri bağlıdır. Kamal Sunal satirik komediyaları ilə milyonlarla insanı cəhalətdən ayıltmağa çalışıb və buna anil olub.\nDaha sonra bu gün dünyaya gələnlərdən biri də Leonardo Dikapriodur. 1970-ci il anadan olan aktyorun bu gün 40 yaşının olmasına baxmayaraq 35 filmdə rol alıb. Onun təkcə 1997-ci ildə baş rolu canlandırdığı “Titanik" filminin adını çəkmək bəs edir ki, onu dünya tanısın. Onun filmdə rol alması üçün şirkətlər ona ağılasığmaz qonorarlar ödəyir. Məsələn, son 2 filmdən aldığı qonorara nəzər salaq. “Dahi Getsbi” filminə görə 20 milyon dollar, “Uol Strit canavarları” filminə görə isə 10 milyon dollar gəlir əldə edib. Ən böyük qonorarı isə “Başlanğıc” filmindən olub 59 milyon dollar! Oynadığı filmlərdən bütün illər ərzində dünya film sənayesi 6 milyarda yaxın gəlir əldə edib. Amma bütün bunlara baxmayaraq, o, hələ də “Oskar” mükafatına həsrətdir...\nTop 3-lüyü Demi Mur tamamlayır. 1962-ci ilin bu günü uşaqlığı və şəxsi həyatı elə də gözəl keçməyən Murun karyerası gözəl keçib. “Striptiz” filmindən onu tanımayan bəlkə əks cinsin nümayəndəsi yoxdur. Lakin onu məhşurlaşdıran əsas filmlərdən biri “Çarlının Mələkləri” oldu. Bu gün 52 yaşını qeyd edən xanım Mur artıq 52 filmdə rol alıb. Aktrisanın əldə etdiyi qazanc 150 milyon dollardan çoxdur.\nAzərbaycan şou biznesinin bu günü isə yağışlı keçib və göylər ağlamağa başlayıb. Bu gün yerli şou biznesimizə əkiz bacılar Sevil və Sevinc dünyaya gəlib.\nBu gün doğum günü olan hər kəsi təbrik edirik...\nModellər Çernoblda soyundular - Böyük sayğısızlıq/Foto\n15 İyun 01:15\n14 İyun 22:45\nMəşhur serialın aktrisası öldü - Foto


İctimai fəal hücuma məruz qaldığını bildirib - HamamTimes\nHamamTimes»Söhbət var»İctimai fəal hücuma məruz qaldığını bildirib\nİctimai fəal hücuma məruz qaldığını bildirib\n23 Aprel 2022 4 dəqiqəyə oxunur\nAzadlıq Radiosu bildirir ki, ictimai fəal Bəxtiyar Hacıyev aprelin 21-də axşam saatlarında hücuma məruz qaldığını bildirir.\nBu barədə o, özünün facebook səhifəsində məlumat yayıb.\nOnun yazdığına görə, aprelin 21-i saat 23 radələrində evə getmək üçün M.Naxçıvani və Z.Əhmədbəyov küçələrinin kəsişməsində avtomobilnə yaxınlaşanda zibil qablarının arasından bir nəfər üstümə hücum çəkib:\n“Başıma qara torba keçirərək…”\n“Bu anda 4 nəfər qara maskalı şəxs məni zorla maşına əyləşdirərək, başıma qara torba keçirərək naməlum istiqamətdə apardılar”.\nB.Hacıyev qeyd edib ki, bir müddət getdikdən sonra onu düşürüb başqa maşına keçiriblər və daha sonra da qaranlıq bir yerdə, hansısa mənzilin hamam hissəsinə gətiriblər:\nOnun sözlərinə görə, heç kimdən tapşırıq almadığını deyəndə paltarını çıxarıb, tələb ediblər ki, postlarını silsin:\n“Bu tələblə əksər postları sildirdilər”\nFəalın facebook postunda yazdığına görə, bütün prosesin çəkilişini ediblər:\n“… Yenə gözlərimi bağlayıb, gətirdilər naməlum bir yerə. Orada da başqa maşın və 4 şəxs təhvil aldı, o da bir müddət sürdükdən sonra qaranlıq, düzənlik bir yerdə gözlərim və əllərim arxadan yapışqan lentlə bağlı şəkildə maşından düşürdülər”.\n“Deyildi ki, nazir V.Eyvazov sizinlə görüşəcək”\nB.Hacıyev bildirib ki, həmin ərazi Bakının Ramana qəsəbəsi olub:\n“Bununla bağlı mən dünən, aprelin 22-də bir neçə rəsmi şəxsə və qurumlara müraciət etdim. Mənə ölkə rəhbərinin məsələdən məlumatlı olduğu bildirildi. Dünən deyildi ki, nazir V.Eyvazov sizinlə görüşəcək, bu hadisənin Daxili İşlər Nazirliyi (DİN) tərəfindən həyata keçirilmədiyi barədə məlumat veriləcək. Xahiş edildi ki, səbrli olum və nazirin mövqeyini gözləyim”.\nO, bildirib ki, onunla bu gün, aprelin 23-də Daxili İşlər nazirin müavini İsmət Əliyev görüşüb:\n“İlk 10-15 dəqiqədən artıq məlum oldu ki, görüşü davam etməyin mənası yoxdur, çünki, indiyə qədər rəsmi açıqlamalarında verdikləri açıqlamalardan fərqli heç nə demədilər”.\nBəxtiyar Hacıyev işgəncəylə üzləşdiyini deyir\nB.Hacıyev qeyd edib ki, bütün bunlar və son 1 ildə baş verənlər onda qəti bir fikir formalaşdırır: ” Sonuncu qaramaskalı şəxslər əməliyyatının da arxasında məhz DİN dayanır. ”\nDaxili İşlər Nazirliyinin (DİN) mətbuat xidmətinin kütləvi informasiya vasitələri və ictimaiyyətlə əlaqələr şöbəsinin rəhbəri Elşad Hacıyev də Bəxtiyar Hacıyevlə bağlı açıqlama yayıb.\n“Bəxtiyar Hacıyev Daxili İşlər Nazirliyində qəbul edilib. Daxili İşlər naziri, general-polkovnik Vilayət Eyvazov onu dinləyib, onun qaldırdığı məsələlərlə bağlı müvafiq araşdırmaların aparılacağı nəzərinə çatdırılıb.”, deyə o qeyd edib.\nFəal Bundan əvvəl də ona qarşı dəhdidlərin olduğunu deyib\nBəxtiyar Hacıyev son bir ildə şikayətlərinin araşdırılmaması və polisin yüksək çinli əməkdaşları tərəfindən təhdid edilməsi ilə bağlı bir neçə dəfə açıqlama yayıb.\nAmma DİN-dən belə açıqlamaları təkzib ediblər.\nİctimai fəal Bəxtiyar Hacıyev habelə Baş Prokurorluq, Səbail Rayon Prokurorluğu və Xətai Rayon Prokurorluğunu bu günlər məhkəməyə verib. O,prokurorluq orqanlarının onun polis əməkdaşlarının hərəkətlərindən verdiyi şikayətləri araşdırmadığını iddia edir.\nB.Hacıyev aprelin 18-də ərazi aidiyyəti üzrə həm Xətai, həm də Səbail rayon məhkəmələrinə şikayətlərini göndərib.\nO, deyib ki, martın 9-da Daxili İşlər Nazirliyinin önündə etiraz aksiyası keçirərkən polislər tərəfindən hücuma məruz qalması, avtomobilinin şüşələrinin sındırılması, daha sonra Bakı şəhər Baş Polis İdarəsinə aparılaraq, orada pis rəftara məruz qalmasından martın 10-da prokurorluğa şikayət edib. Vurğulamasına görə, üstündən 40 gün keçməsinə baxmayaraq, şikayətlərilə bağlı araşdırma aparılıb, uyğun qərar çıxarılmayıb.\nProkurorluq və DİN-dən cavab\nÖz növbəsində Xətai Rayon Prokurorluğundan AzadlıqRadiosuna bildirilmişdi ki, bütün şikayətlər üzrə qanunun tələbinə uyğun şəkildə araşdırmalar aparılır:\n“O cümlədən bu şəxsin şikayətinin nəticəsi haqda da qanuna müvafiq şəkildə araşdırma aparılır və özünə məlumat veriləcək”.\nBəxtiyar Hacıyev prokurorluğu məhkəməyə verdi\nDaxili İşlər Nazirliyi də o vaxt Hacıyevin pis rəftara məruz qalması haqda dediklərini təkzib edib. Nazirliyin mətbuat xidmətindən bildirilib ki, DİN-in qarşısına gələndə polis əməkdaşları yaxınlaşıb, həmin yerdə dayanma-durmanın qadağan edildiyini bildiriblər.\nOradan vurğulamasına görə, bu zaman Hacıyev maşındakı yanar mayeni göstərərək, özünü və avtomobilini yandırmaqla hədələyib. Bildirildiyinə görə, bu səbəbdən polis əməkdaşları hadisənin qarşısını almaqdan ötrü məcburiyyət qarşısında müdaxilə edib – qapını açıb yanacağı maşından götürüblər:\n“Bəxtiyar Hacıyev özü isə etirazının səbəbinin araşdırılması məqsədilə müvafiq polis idarəsinə aparılıb”.\nHacıyev 2012-ci ildə Ali Məhkəmənin qərarı ilə vaxtından əvvəl şərti azadlığa çıxıb. O, son illər hökumətin və hüquq-mühafizə orqanlarının fəaliyyəti ilə bağlı sərt tənqidləri ilə seçilir.\nÖncəki yazıHakerlər rəsmilərin məlumatlarını yayıb\nNövbəti yazı Almaniyada mühacir həyatı yaşayan siyasi fəallar aksiya keçirib\nOskar mərasimində Uol Smit və Kris Rok arasında qalmalaq çıxıb


2022, 23 Yanvar, bazar, Bakı vaxtı 00:10\nMƏNƏ "MÜƏLLİMƏ" DEMƏYİN,\nMən bilirəm, siz «müəllimə» kimlərə deyirsiz…\nYazının əvvəlində seçki saxtalaşdırmalarında əli olmayan, bayramlarda şagirdlərdən pul yığmayan, imtahanlarda qiyməti rüşvətlə yazmayan, öz şərəfli peşəsinin adına layiq həyat tərzi sürən bütün müəllimlərdən üzr istəyirəm. Bu yazı onlara aid deyil.\nŞarka Zaqradnikova bir çex qızıdır. «People in need» təşkilatının Qafqaz üzrə koordinatorudur. 4 ilə yaxındır ki, işi ilə əlaqədar Ermənistanda, Gürcüstanda və Azərbaycanda uzunmüddətli səfərlərə gəlir. Əsasən Gürcüstanda yaşayır.\nŞarka erməni və gürcü dillərində danışa bilir. Azərbaycan dilini öyrənməyə çalışır. Seymur Baycanın romanını rusca oxuyur. Paracanovun filmlərinə baxır. Əksər publisistlərimizin yazısını müxtəlif proqramlar vasitəsilə tərcümə eləyib, oxumağa çalışır. Bu regionun siyasəti, məişəti, özəllikləri ilə maraqlanır. Lənkəran çayını, Şəki paxlavasını, Kaxetiya şərablarını, «Ararat» konyakını xoşlayır.\nŞarka qafqazlıların bir çox xüsusiyyətlərini mənimsəyib. Məsələn, qonaqpərvərliyi, hədiyyə verib-almağı, kiminsə yolpulunu ödəməyi, qonaqlıq verməyi çox xoşlayır. Gürcü dilində sağlıqlar deyir. Azərbaycanlı tanışlarına Lənkəran çayı sifariş verir.\nŞarkanın əməkdaşlıq elədiyi təşkilatın dəstəyi ilə Qafqazda insan haqları ilə bağlı sənədli filmlərin kinofestivalı keçirilirdi. Festival çərçivəsində Qafqazın üç ən böyük ölkəsinin paytaxt və regionlarında bu filmlər yerli əhaliyə nümayiş etdirilməli, nümayişdən sonra müzakirələr keçirilməli idi. Ermənistan və Gürcüstanda sənədli filmlərin nümayişinin necə keçməyi barədə dolğun məlumatım yoxdur.\nBircə bunu bilirəm ki, Şarka ən çox Azərbaycandakı nümayişlərdən yanıqlı idi. Bölgələrdə onların nümayiş etdirdikləri filmlərə tələbələri və orta məktəblərin yuxarı sinif şagirdlərini gətiriblər. Müəllimələrinin müşayiəti ilə. Şarka festival boyu azərbaycanlı müəllimələrlə ünsiyyətdə olub. Onların düşüncə tərzinə, tələbələr və şagirdlərlə münasibətinə bələd olub.\nAzərbaycan müəllimələri ilə belə yaxın ünsiyyət Şarkanın yaddaşında olduqca dərin izlər buraxıb.\nBir dəfə zarafatla dostlardan biri “Şarka”nı Azərbaycan dilinə uyğunlaşdırmağa çalışdı və ona «Şarka müəllimə» dedi. Həmişə üzü gülən, zarafatları normal qəbul edən qız, çox pərt oldu. Əsəbiləşdi. Rəngi avazıdı. Əlləri əsməyə başladı. Üzünü dostumuza tutub, əsəbi şəkildə dedi:\n- Mənə heç vaxt «müəllimə» deməyin! Mən sizin müəllimələri görmüşəm…\nBəli, ömründə bircə dəfə bizim müəllimələrlə ünsiyyətdə olmuş bir çex qızının yadında bizim «şəxsiyyət istehsalçıları»mız belə qalmışdılar. Bizdə adətən, hörmət mənasında işlədilən «müəllimə» ünvanını o özü üçün təhqir, aşağılama hesab elədi.\nMən seçki günü müxtəlif paylaşımları – fotoları, videoları, auido yazıları görəndən sonra Azərbaycan müəllimi barədə yazı yazmaq istəyirdim. Amma Şarkanın müşahidəsini və reaksiyasını xatırlayıb, vaz keçdim.


Qadın güləşçilərimiz Rumıniyada iki medal qazanıb » Birxeber.az - Azərbaycan və dünyadan xəbərlər\nQadın güləşçilərimiz Rumıniyada iki medal qazanıb\n"Birxeber" xəbər verir ki, A qrupunda yer alan Elvina Kərimzadə (43 kq) ilk görüşdə ukraynalı Anastasiya Polskaya məğlub olsa da, bolqar Azra Azisova Mustafovaya və rumıniyalı Elvira Draqana tam üstünlüklə qalib gəlib. Qrup 2-cisi kimi yarımfinala yüksələn güləşçimiz bu mərhələdə alman Jozefin Vrenşdən də güclü olub - 4:0. Həlledici görüşdə yenidən Polskayla üz-üzə gələn Elvina yenə rəqibinə məğlub olaraq gümüş medalla kifayətlənib.\nRuzanna Məmmədova (49 kq) ispan Kandela Giraldes Markeslə ruminiyalı Ana Mariya Rotaruya "tuşe" ilə qalib gələrək adını yarımfinala yazdırıb. Türkiyəli Şevval Çayırı 8:5 hesabıyla üstələyən Məmmədova finala vəsiqə qazanıb. Ruzanna son qarşılaşmada italiyalı Fabiana Rinellanı "tuşe" ilə məğlub edərək Avropa çempionu olub.\nGünay Qurbanova (57 kq) startda rumıniyalı Florentina Georgiana Mantoqu "tuşe" ilə üstələsə də, 1/4 finalda türkiyəli Tuba Demirə müqavimət göstərə bilməyib. Qurbanova təsəlliverici görüşdə isə alman Naemi Leiştnerə uduzub.\nFatimə İsayeva (65 kq) 1/8 finalda almaniyalı Kassidi Rixterlə bacarmayıb.\nBeləliklə, bu gün qadın güləşində 1 qızıl və 1 gümüş əldə olunub.\nAzərbaycanın basketbol yığmasının Ermənistanla matçının vaxtı açıqlanıb\nAzərbaycan Super Liqasında mövsümə yekun vurulub\nAzərbaycanı avrokubaklarda təmsil edəcək voleybol klubları dəqiqləşib\nYüksək Liqa: "Neftçi" liderlə xal fərqini azaldıb\nAzərbaycan Basketbol Federasiyası 5 aylıq hesabatını təqdim edib\nAzərbaycan cüdoçuları Böyük Dəbilqəni iki medalla başa vurub\nAzərbaycan Yüksək Liqasında növbəti turun proqramı bəlli olub\nAzərbaycan Yüksək Liqasında mövsümə yekun vurulub\nBakıda partlayışda xəsarət alanlardan\nMingəçevirdə məktəbdə olay: 10-na yaxın\nRuslan Əliyev: “Azəriqaz” abonentə\nAzərbaycanda təsərrüfatlarda bitki\nAyxan Abbasov "Turan Tovuz”la müqavilə\nAzərbaycanda məşhur hakim təqaüdə\nİlham Əliyev IX Qlobal Bakı Forumunda\nBritaniya səfiri Azərbaycana təşəkkür\nAbşeronda palçıq vulkanlarına gedən\nTürkiyə-Azərbaycan İşgüzar Şurası ilə\nToyuq dönərlərinə qadağa qoyulmayıb -\nAzərbaycanda bu şəxsi tapana 25 min AZN\nİsveçrə Rusiya və Belarusa qarşı\nPrezident: "Bizim qarşılıqlı\n“Squid game” “Netflix” tarixində ən çox


Avropa Parlamentinin deputatı Mogerininin diqqətini Emin Aslanın həbsinə yönəldib\nAvropa Parlamentinin ALDE (Liberallar və Demokratlar) qrupunun nümayəndəsi Mariette Şeyk Azərbaycanda insan hüquqları üzrə hüquqşünas Emin Aslanın həbsi ilə bağlı sorğu ilə Aİ-nin xarici siyasət xidmətinin rəhbəri Federika Mogerinyə müraciət edib.\nDeputat Aslanın həbsini Azərbaycanda hələ 2014-cü ildə başlanmış və 2018-ci ildə Əliyevin yenidən prezident seçilməsindən sonra da davam edən “hüquq müdafiəçilərinə və Azərbaycan vətəndaş cəmiyyətinə qarşı mübarizənin pik nöqtəsi” adlandırıb.\nAvropalı parlamentari Mogirinin rəhbərlik etdiyi xidmətin Aslanın həbsindən xəbəri olub-olmadığını, xəbəri varsa, bu addımı pisləmək və Azərbaycan hakimiyyəti qarşısında bu məsələni qaldırmaq niyyətində olub-olmadığını soruşur.\nBakı demokratiya, insan hüquqları və qanunun aliliyini pozmaqda davam edəcəksə, Mogerininin rəhbərlik etdiyi xidmət Avropa Komissiyası ilə birlikdə Azərbaycanla yeni saziş haqqında danışıqların dayandırılması məsələsinə baxacaqmı?, deputat sual edir.\nABŞ-ın Sirakuz Universitetinin magistratura pilləsinin məzunu Emin Aslan iyunun 4-də Milli Parkda "Park Bulvar" Ticarət Mərkəzinin qarşısında mülki geyimli şəxslər tərəfindən saxlanılıb. Növbəti gün məhkəmə onu polisə tabe olmamaq ittihamı ilə 30 günlük inzibati həbs cəzasına məhkum edib. Vəkil prosesə buraxılmayıb.


Hakim Vilyam Hacıyevin vəkilinin vəsatətini təmin etdi\n24 iyn 2022, 14:24\nİmişlinin sabiq icra başçısı Vilyam Hacıyevin cinayət işi üzrə növbəti məhkəmə araşdırması davam edir.\nYeniavaz.com APA-ya istinadla xəbər verir ki, Bakı Ağır Cinayətlər Məhkəməsində hakim Azər Paşayevin sədrliyi ilə keçirilən iclasda ötən prosesdə məhkəməyə ekspert çağırılması ilə bağlı vəsatətə baxılıb.\nMəhkəmə Vilyam Hacıyevin vəkili Elmar Kərimov tərəfindən qaldırılmış vəsatəti əsaslı hesab edərək növbəti prosesə ekspert çağırılması ilə bağlı qərar qəbul edib.\nQeyd edək ki, cinayət işi ilə bağlı müdafiə tərəfi sənədlərdə göstərilən ekspert rəylərinə etiraz edib. Vəkil müvəkkilinin icra başçısı olduğu dövrdə görülən işlər zamanı mənimsəmə kimi göstərilən məbləğin ehtimallar üzərində müəyyən olunduğunu deyib.\nNövbəti proses iyulun 1-ə təyin olunub.\nXatırladaq ki, Vilyam Hacıyev Dövlət Təhlükəsizliyi Xidməti (DTX) tərəfindən keçirilən əməliyyatla saxlanılıb. Sabiq icra başçısı Cinayət Məcəlləsinin 179.3.2-ci (külli miqdarda mənimsəmə və ya israf etmə, 308.1-ci (vəzifə səlahiyyətlərindən sui-istifadə), 311.3.3 (rüşvət alma (passiv rüşvətxorluq, külli miqdarda törədildikdə) 313-cü (vəzifə saxtakarlığı) və 228-ci (qanunsuz silah saxlama) maddələri ilə ittiham olunur.


Türkiyə Suriyada çətin seçim qarşısında qalıb\n2021, 18 İyun, Cümə, Bakı vaxtı 10:32\nBir həftə öncə Suriyanın Cerablus şəhərini «İslam Dövləti» (İŞİD) qruplaşmasından almış gənc üsyançılar qələbə işarəsi göstərir, havaya atəş açırlar. Amma onların bu ərazini əllərində saxlaması Türkiyədən asılıdır, Ankara Suriya daxilində qüvvələrini saxlayacaqmı? «Reuters» agentliyinin əməkdaşı David Dolan Cerablusdan müşahidələrini qələmə alıb.\nJurnalist qeyd edir ki, Cerablusu tutmaq bəlkə də işin asan tərəfiydi. Ərəb və türkmən döyüşçülər Türkiyə tanklarının, qırıcılarının və xüsusi qüvvələrinin dəstəyi ilə, Azad Suriya Ordusunun bayrağı altında İŞİD-i bir neçə saat ərzində Cerablusdan çıxardı.\n«İndi üsyançılara daha çətindir. Sayları cəmi 1500-ə yaxındır. Onlar qərbə doğru irəliləyib İŞİD-in nəzarətində olan əraziylə 90 kilometrlik sərhədi də qorumalıdır. Ankara həmin əraziyə potensial bufer zona kimi baxır. Üsyançılar təkcə İŞİD-ə deyil, ABŞ-ın dəstəklədiyi kürd döyüşçülərinə qarşı da duruş gətirməlidir. Axı Türkiyə onlara düşmən kimi baxır», - müəllif yazır.\n«»Daesh» (İŞİD-in ərəbcə qısa adı) və kürdlər eynidirlər. Hər ikisi bu camaatı aclığa düçar edib», - bunu 20 yaşlarında olan üsyançı Fikret İsmail deyir. «Son damla qanımızadək torpağımız uğrunda savaşacağıq».\nTürkiyə Suriyaya müdaxiləsindən sonrayla bağlı strategiyasını açıqlamayıb. Bircə onu deyib ki, İŞİD və kürd yaraqlılarını sərhədindən uzaq tutmaq istəyir. Türkiyənin «Fərat Qalxanı» əməliyyatı Vaşinqtonun tənqidinə səbəb olub, Türkiyəni kürdlərlə qarşıdurmadan çəkinməyə, İŞİD-lə mübarizəyə fokuslanmağa çağırıblar. ABŞ Suriyadakı kürd YPG qruplaşmasını sünni radikallara qarşı ən güclü müttəfiqi, Türkiyə isə terrorçu qruplaşma sayır.\nTürkiyə ordusu sentyabrın 1–də Cerablusdan qərbdə yerləşən daha üç kəndi tutduğunu bəyan edib.\nYPG-YƏ QARŞI DAYANACAQ QÜVVƏ\nJurnalist yazır ki, üç il İŞİD-in nəzarətində olmuş Cerablusda həyat axarına düşür. Qadınlar üzləri açıq küçəyə çıxırlar. Bir kişi «Reuters»ə deyib ki, qruplaşma qaçandan sonra ilk işi saqqalını qırxmaq olub.\nBuna da bax-Vaşinqton kürdlərlə Türkiyənin arasında qalıb\nAmma cihadçıların məğlubiyyətindən bir həftə keçməsinə baxmayaraq, Cerablusda Türkiyə ordusu görünmür. Şəhərdə gənc üsyançılar dolaşır. Bəziləri «Toyota» maşınlarında, çiyinlərində avtomat küçələrdə şütüyürlər.\n2Türkiyənin məqsədi kövrək Azad Suriya Ordusunu kürdlərin YPG qruplaşmasına qarşı dayanacaq bir qüvvəyə çevirməkdir. Hansı qruplaşmanın cənubdakı əl-Bab şəhərinə nəzarət edəcəyi vacib məsələdir», - Türkiyə ordusunun keçmiş mayoru, «Al Monitor» jurnalının təhlilçisi Metin Gürcan belə deyir.\nƏl-Bab İŞİD-in nəzarətindədir və Ankara buraya potensial bufer zona kimi baxır. «Hazırda əl-Babı tutmağa can atan, yüksək motivasiyalı iki qruplaşma var. Bu, ABŞ-ın strateji maraqlarına uyğundur, çünki hədəf İŞİD-in vurulmasıdır», - Gürcan bildirir.\nTürkiyə qüvvələri Cerablusdan 30 km cənubda yerləşən Mənbic şəhərinə doğru da irəliləyir. Ötən ay YPG-nin də daxil olduğu ABŞ koalisiyası bu şəhəri İŞİD-dən alıb.\nAnkara kürdlərdən tələb edir ki, Fərat çayının şərqinə çəkilsinlər. Mənbic də Cerablus kimi çayın qərb sahilindədir. Türkiyə həmişə deyirdi ki, kürdlərin Fəratın qərbinə keçməsi «qırmızı xətt»dir.\nCerablusda 16 yaşlı üsyançı Mohammed deyir ki, Mənbic şəhərindəndir və kürdlərlə savaşmaq həvəsi yoxdur. «Mənbicdə hər şey dağılıb», - o, dağıntılara görə İŞİD-i günahlandırır.\nTürkiyə uzun müddətdir Suriya daxilində «bufer zona» yaradılmasından ötrü lobbiçilik edir, məqsədi öz sərhədinin təhlükəsizliyini təmin etmək və köçkünlərə mühafizə olunan yer yaratmaqdır. Amma bu təklifi NATO müttəfiqləri elə də dəstəkləməyib. Türkiyə 3 milyonadək suriyalı qaçqını yerləşdirib. Suriya daxilində isə on minlərlə məcburi köçkünə yardım göstərilib ki, bu da de-fakto bufer zona yaradılmasına doğru addım sayılır.\nTÜRKİYƏNİN «QIRMIZI XƏTT»İ\n«Bufer zona yaradılmasından ötrü Türkiyə Suriya ilə sərhədində xeyli qüvvə saxlamalı olacaq», - bunu isə NATO-nun keçmiş komandiri James Stavridis deyir. Onun fikrincə, belə bir strategiya tezliklə gerçəkləşənə oxşamır, amma uzunmüddətli perspektivdə istisna deyil.\nTürkiyənin dəstəklədiyi Sultan Murad üsyançı qruplaşmanın başçısı polkovnik Ahmad Osman ötən həftə «Reuters»ə deyib ki, indi prioritet 70 km qərbdə yerləşən Mari şəhərinə doğru irəliləməkdədir. Onun sözlərincə, əməliyyat həftələr və ya aylarla çəkə bilər, üsyançıların indiki 1200-1500 nəfərlik sayını da artırmaq lazımdır. Osman deyir, kürdlər döyüşmək istəməsələr də, lazım gəlsə, döyüşəcəklər.\nMüəllif yazır ki, Suriya prezidenti Bashar al-Assad-ın devrilməsinə çağıran Türkiyədən ötrü kürd məsələsi bütün digər problemləri kölgədə qoyub.\n«Türkiyənin fundamental «qırmızı xətt»i Assad deyil, kürd dövlətinin formalaşmasıdır», - NATO-nun keçmiş komandiri Stavridis deyir.


Sığınacaq istədiyiniz zaman ərzində əmək fəaliyyəti ilə məşğul olmaq - Migrationsverket\n/ Əmək fəaliyyəti ilə məşğul olmaq\nSığınacaq istədiyiniz zaman ərzində əmək fəaliyyəti ilə məşğul olmaq\nArbeta under tiden som asylsökande – azerbajdzjanska\nƏsas etibarı ilə, siz sığınaq üçün müraciətinizin baxılması müddətədə öz ehtiyaclarınızı özünüz təmin etməlisiz. Siz öz şəxsi vəsaitlərinizdən istifadə etməklə və ya iş fəaliyyəti hesabına özünü təmin edə bilərsiz.\nSiz sığınaq axtaran olduğunuz zaman iş fəaliyyəti üçün hüquq malik olmaq məqsədi ilə iş fəaliyyəti üçün icazənin (AT-UND) alması üzrə öhədlik daşınmamasınızı təsdiq etməlisiz.\nSığınaq axtaranlar üçün iş fəaliyyəti şərtləri\nSiz aşağıdakı hallarda iş üçün icazə alması ürə öhdəlik daşımırsız:\nƏgər siz müvafiq eyniləşdirmə sənədləri, və ya şəxsiyyətinizin müəyyən edilməsi üçün digər sənədi təqdim edirsizsə.\nƏgər sizin işiniz İsveçdə nəzərdən keçirilməlidirsə.\nƏgər sizin müraciətiniz əsaslı surətdə əsaslanıdırılmışdırsa. Siz dərhal olaraq icra edilməli daxil olmadan imtinanı aldığınız halda AT-UND-a malik olmamalısız.\nDublin Qaydalarında müraciətinizin baxılması üçün ölkə müəyyən edilir (ingilis dilində)\nDaxil olmadan imtina almış şəxslər üçün məlumat dərhal olaraq icra edilməlidir (ingilis dilində)\nƏgər siz şərtlərə riayət edirsizsə, sizə AT-UND olmasını göstərən LMA kartı veriləcək. Bu, bildirir ki, siz iş fəaliyyəti üçün icazə alması tələbindən azad olursuz. AT-UND adətən siz yaşayış üçün icazəni aldığınız və ya ölkəni tərk etdiyiniz tarixinə qədər etibarlıdır. Sizdə AT-UND olub-olmaması barədə hər hansı şübhəniz olduğu halda öz qəbul şöbəzinizlə əlaqə saxlayın.\nLMA kartı barədə daha ətraflı məlumat alın\nƏgər siz iş icazəsi (AT-UND) almaq məcburiyyətində deyilsəniz, iş axtarmaq ücün məşğulluq xidməti ilə əlaqə saxlaya bilərsininz.\nİsveç İctimai Məşğulluq Xidmətinin vebsaytında vakant iş yerləri barədə məlumat və digər məlumat ala bilərsiz (ingilis dilində)\nƏgər siz sığınaq axtaran olduğunuz müddətdə hər hansı iş tapırsızsa\nƏgər siz sığınaq axtaran olduğunuz müddətdə hər hansı iş tapa bilirsizsə öz işə götürənizə iş üçün icazənin (AT-UND) alması üzrə öhdəlikdən azad olduğunuzu təsdiq etməlisiz. Həmin təsdiq LMA kartınızın 7-ci maddəsində göstərilmişdir.\nSizin işə götürəniz qeydiyyata alındığınız qəbul şöbəsinə iş tapdığınızla bağlı məlumat verməlidir. Həmçinin, işə götürən məşğulluğunuz müddətinin başa çatması tarixi bildirməlidir. Sizin işə götürülməsi barədə xəbərdarlıq xüsusi blankda (No.152011) təqdim edilir.\nNotification of employment or termination of employment of an asylum seeker, form number 152011 (yalnız isveç dilində)\nSi gündəlik təminat haqqını alırsısza, siz İsveç Miqrasiya İdarəsinə qazancınız barədə həmişə məlumat verməlisiz. Həmçinin siz koordinasiya nömrəsinin alınması üçün İsveç Vergi İdarəsi ilə əlaqə saxlamalısız. Koordinasiya nömrəsi İsveç eynilləşdirmə nömrəsi olmayan şəxslər üçün nəzərdə tutulur və siz iş fəaliyyəti zamanı vergi haqqını ödəməlisiz. Həmçinin, siz xəstə olduğuunuz zaman işə gələ bilmədiyiniz zaman ödənilən xəstəlik vəsaiti almağı üçün sizə koordinasiya nömrəsi tələb olunur.\nDaha ətraflı məlumat almaq üçün İsveç Vergi İdarəsi ilə əlaqə saxlayın (ingilis dilində)\nƏgər bankhesabı açmaq istəyirsinizsə\nMiqrasiya idarəsi tərəfindən sizə verilən bank kartına yalnız Miqrasiya idarəsi pul tökə bilər. Əgər siz sizə işverənin əmək maaşınızı tökməyi üçün yeni bank hesabı açmaq istəyirsinizsə onda siz hər hansı bir bank şöbəsinə müraciət etməlisiniz. Hər bank söbəsi özü orda hesab açmaq üçün tələblərə cavab verib-verməməyiniz barədə qərar verir.\nBütün banklar sizin kimliyinizi təsdiq edən şəxsiyyət sənədinin təqdim edilməsini tələb edir. Banklar şəxsiyyətinizi təsdiq edən hansı sənədlərin keçərli olmasını özləri qərar verir. Bəzi banklar sığınaçaq axtaranların şəxsiyyətini təsdiq edən sənədlərinin Miqrasiya idarəsində olmasına baxmayaraq bank hesabı açmağa icazə verə bilər. Onda siz sizə aid olan etibarlı LMA kartını və şəxsiyyətinizi təsdiq edən sənədlərin Miqrasiya idarəsi tərəfindən əsliliyini təstiq edilən surətini təqdim etməlisiniz.\nMiqrasiya idarəsi şəxsiyyətinizi təsdiq edən sənədlərin əsil olduğunu təsdiq etmir, yalnız surətlərin əllərində olan sənədlərlərlə eyni olduğunu təsdiq edir.\nBank şöbəsi Miqrasiya idarəsi ilə əlaqə saxlayıb sizin verdiyiniz məlumatların doğruluğunu yoxlaya bilər. Miqrasiya İdarəsi məlumatı yalnız sizin razılıq verdiyiniz təqdirdə təsdiqləyə bilər, yəni İsveç Miqrasiya İdarəsinə bu barədə bankla danışmağa icazə verdiyiniz haqqda bir sənəd imzalamışsınızsa bunu edə bilər. Əgr siz Miqrasiya idarəsi ilə hələ də belə bir sənəd imzalamamışsınızsa onda sizin yaxınlığinizda yerləşən qəbul şöbələrindən birinə gedib bunu etmək istədiyinizi onlara söyləməlisiniz.\nBəzi bank şöbələri hesab açmaq üçün sizdən iş yerindən sənəd tələb edə bilər. İş haqqda sənədi isə sizə iş verən idarənizdən və ya sizi işə alan şəxsdən ala bilərsiniz.\nƏgər 18 yaşınız tamam olmayıbsa\nƏgər yaşınız 16 və ya 16-dan yuxarıdlrsa AT-UND adlanan iş izni almalısız. Bu həm Isveçə ailəsi ilə bərabər gələn həm də müşayiətsiz azyaşlı kimi gələnlərə şamil olunur.\nƏgər 16 yaşınız tamam olmayıbsa tətil zamanı işlədikdə, sadə tipli tapşırıqları yerinə yetirdikdə AT-UND iş izni tələb olunmur. Əmək fəaliyyəti ilə məşğul olmağımız üçün Miqrasiya xidmətinin icazəsi tələb olunmur, amma qəyyumun icazəsi olmalıdır.\nNəzərə alın ki, təkcə maaş deyil, həmçinin digər kompensasiyaların (məsələn hədiyyə kartının) alınması Miqrasiya xidmətindən alınan maddı yardıma olan hüququnuza təsir göstərə bilər.\nSiz imtina və ya deportasiya barədə qərar aldığınız halda\nÖlkəni tərk etməklə bağlı əməkdaşlıq etdiyiniz müddət ərzində AT-UND iş izni sizdən alınmır. Əks təqdirdə AT-UND iş izniniz qüvvədən salınır.\nSizin müraciətinizə qarşı imtina verildiyi halda\nQərarın gözlənməsi müddətində işləyən şəxslər sığınaq üçün müraciəti imtina olunduğu halda iş üçün icazənin alınması üçün müraciət edə bilər.\nSığınaq barədə müraciətinizin imtina olunmasından sonra iş üçün icazənin alınması üçün müraciətlə bağlı daha ətraflı məlumat oxuyun\nAT-UND iş izni və sığınacaq istəyən şəxslər üçün əmək fəaliyyəti ilə bağlı adi sual və cavablar\nİsveç dilini öyrən


Məktəbəhazırlıq qrupları üçün kitablar çap edildi - SOSİUM - Fins.az\nMəktəbəhazırlıq qrupları üçün kitablar çap edildi\nMəktəbəhazırlıq qrupları üçün tədris vəsaitləri hazırlanıb.\nTəhsil Problemləri İnstitutunun (TPİ) Məktəbəqədər təhsilin kurikulumu şöbəsinin müdiri Laləzar Cəfərova deyib ki, respublikada məktəbəhazırlığın təşkili ilə əlaqədar Təhsil Nazirliyinin təsdiqlədiyi vəsaitlər “Məktəbəqədər təhsilin dövlət standartı və proqramı” və “Məktəbəqədər təhsilin proqramı (kurikulumu)” əsasında həm Azərbaycanda, həm də rus dillərində hazırlanıb.\nO qeyd edib ki, vəsaitlər toplusuna “Savad təliminə hazırlıq və nitq inkişafı”, “Məntiqi və riyazi təfəkkürün inkişafı”, “Təsviri fəaliyyət”, “Ətraf aləmlə tanışlıq” üzrə uşaqlar üçün vəsaitlər, müəllimlər üçün “Məktəbəhazırlıq üzrə təlimin təşkili metodikası” adlı metodik vəsait və videoməşğələlər daxildir: “Vəsaitlərin hazırlanmasında respublikanın təcrübəli mütəxəssisləri iştirak ediblər”.\nQeyd edək ki, bu gündən dövlət ümumtəhsil məktəblərində yaradılmış məktəbəhazırlıq qruplarında məşğələlər başlayır. Məktəbəhazırlıq qrupları Bakı Şəhər Təhsil İdarəsinin tabeliyindəki 254 məktəbdə fəaliyyət göstərəcək. Qruplara 5 yaşı həmin il tamam olan uşaqlar qəbul edilir. Məktəbəhazırlıq qrupları mayın 31-nə kimi həftədə 4 gün olmaqla fəaliyyət göstərəcək.


Evarist Ndayişimiye — Vikipediya\nEvarist Ndayişimiye (ing. Évariste Ndayishimiye; fr. Évariste Ndayishimiye; kir. Évariste Ndayishimiye; 17 iyun 1968, Giheta kommunası[d], Giteqa vilayəti[d]) — 18 iyun 2020-ci ildən etibarən Burundi Prezidenti vəzifəsində çalışan Burundi siyasətçisi.\ning. Évariste Ndayishimiye\nfr. Évariste Ndayishimiye\nkir. Évariste Ndayishimiye\nBurundi Respublikasının Prezidenti\n18 iyun 2020 — h.h\n17 iyun 1968 (53 yaş)\nGiheta kommunası, Giteqa vilayəti, Burundi\nEvarist Ndayişimiye 1968-ci ildə Burundinin Giteqa vilayətinin Giheta şəhərində anadan olmuşdur. Onun məzhəbcə katolik olduğu düşünülür. Burundi Universitetində hüquq təhsili almağa başlamışdır. Burundi Vətəndaş Müharibəsi zamanı ölkədən qaçdı. Bir müddət sonra ölkəsinə geri dönən Ndayişimiye vətəndaş müharibəsi dövründə qrup sıralarına yüksələrək hərbi qruplaşmalara rəhbərlik etdi. Fəaliyyətinə görə, o, "Neva" ləqəbini qazandı.\n2003-cü ildə bir sıra razılaşmalar MDMŞ — DMQ-in siyasi partiya olaraq siyasətə qoşulmasına yol açdı. Ndayişimiye Burundi Ordusu Baş qərargah başçısının müavini oldu. 2005-ci ildə MDMŞ — DMQ 1995-ci ildə Burundidən qaçmış Pyere Nkurunzizanın rəhbərliyi altında hakimiyyətə gəldi. Ndayişimiye 2006–2007-ci illərdə Hərbi və İctimai Təhlükəsizlik Naziri vəzifələrində çalışdı. O, 2014-cü ilə qədər bu vəzifəni icra etdi. Eyni zamanda, o, ofisinin yanında yerləşən Afrika Hikmət Universitetində oxudu və 2014-cü ildə dərəcə qazandı. Bu müddətdə, o, Burundi Milli Olimpiya Komitəsinə də rəhbərlik etdi.\nYüksələn narazılıqlardan sonra Nkurunziza 2018-ci ildə dördüncü dəfə prezident seçkilərində iştirak etməyəcəyini açıqladı. O, Ndayişimiyenin MDMŞ — DMQ-də varisi olaraq təsdiqlədiyini və "yaxın müttəfiq" olaraq qəbul etdiyini açıqladı. Nkurunzizanın istefasından sonra Ndayişimiyeni kukla hökmdarı olaraq istifadə etməklə "ölkəni pərdə arxasından idarə etmək istədiyi" bildirilmişdi. Bundan başqa, Ndayişimiyenin adı Nkurunziza dövründə sui-istifadə hallarınında əlaqələndirilmədi və MDMŞ — DMQ içərisində ən açıq və dürüst namizəd olaraq görüldü.\nNdayişimiye 2020-ci ilin may ayında keçirilən seçkilərdə səslərin 68%-i qazanaraq prezident seçildi. Səsvermənin şəffaflığı şübhə altına alındı. Nkurunziza 8 iyun 2020-ci ildə gözlənilmədən vəfat etdi. Ndayişimiye seçkilərdə qalib gəldiyindən, Konstitusiya Məhkəməsi Prezident vəzifəsini icra etməyə başlamasını sürətləndirdi. O, vaxtından iki ay öncə, 18 iyun 2020-ci ildə Giteqada and içdi.\nNdayişimiye prezident fəaliyyətinə 18 İiun 2020-ci ildə başladı və kabinetini 28 iyun 2020-də açıqladı. Nazirlər Kabineti nazir sayını 21 ilə 15 arasında və əsas mövqeləri tutmaq üçün əsasən keçmiş sərt rejim üzvlərini namizəd göstərdi. Ndayişimiyenin sələfi Nkurunzizadan daha az təcridçi olduğu bildirdi. Ndayişimiyenin Ekvatorial Qvineyaya beş günlük səfəri də daxil olmaqla dörd dövlət səfəri etdi.\nBaşlanğıcda Ndayişimiye COVID-19-a qarşı daha güclü mübarizə aparmaq üçün tədbirlər planı hazırladı. O, vəzifəyə gəldikdən qısa müddət sonra virusu millətin "ən pis düşməni" adlandırdı. 2021-ci ilin yanvarında, daha öncə pandemiyanı Burundiyə gətirən hər kəsi "Burundini məhv etmək üçün ölkəyə silah gətirən insanlar" olaraq adlandıran açıqlama verdi, ardınca ölkə sərhədləri bağladı. 2021-ci ilin fevralında Burundi Tanzaniya ilə birgə COVAX peyvəndlərini rədd edən yeganə Afrika ölkəsi oldu. Səhiyyə Naziri Taddi Ndikumana xəstələrin 95%-dən çoxunun sağaldığı üçün peyvəndə ehtiyac olmadığını söylədi. 2021-ci ilin iyun ayından etibarən, Burundi hələ də peyvənd almaq üçün heç bir addım atmadı.\nMənbə — "https://az.wikipedia.org/w/index.php?title=Evarist_Ndayişimiye&oldid=6023111"\nLast edited on 27 iyun 2021, at 17:31\nBu səhifə sonuncu dəfə 27 iyun 2021 17:31 tarixində redaktə edilib.


۞ C A H A N ۞: MÖVLANADAN BİR HEKAYƏT\nMÖVLANADAN BİR HEKAYƏT\n7.4.10 | Yazar: Məsiağa Məhəmmədi\n“MƏCALİSİ-SƏBƏ” (“YEDDİ MƏCLİS”)1 ƏSƏRİNDƏN\nDeyirlər, günlərin birində Bəni-İsraildən bir yolçu pozğunluq yuvası olan evindən çıxıb çöllüyə üz tutdu. Axırı bir yerə çatıb bir tayfa gördü ki, [taxıl] əkmiş və ona qulluq etmişdilər. Əkin başa çatıb [sünbüllər] boy atanda, dənələrlə dolub biçilməyə və xırmana yığılmağa hazır olanda isə onlar od gətirib bütün o zəmini yandırdılar. [Yolçu] öz-özünə dedi: “Qəribədir, bu cür məhsulu yandırmağa heyifləri gəlmir”.\nOradan keçib təəccüb və heyrət içində yol gedirdi ki, bir yerdə bir kişi gördü. [Kişi] bir daşla əlləşirdi, onu yerdən qaldırmağa çalışırdı, amma götürə bilmirdi, [hətta] tərpətməyə də gücü çatmırdı. [Belə olduqda] başqa bir daş gətirib onun üstünə qoydu və hər ikisini götürməyə cəhd elədi. [Bu dəfə daşı] qaldıra bilməsə də, yerindən tərpətdi. [Yolçu öz-özünə] dedi: “Qəribədir, birini götürə bilmirdi, iki daş daha ağırdır, bəs [onları] necə tərpədə bildi?!” [Kişi] gedib üçüncü daşı gətirdi və o biri ikisinin böyrünə qoydu. Daş üç olan kimi hər üçünü yerdən qaldırdı.\nYolçu bu qəribə hadisəni də seyr edib yenidən çöllüyə üz tutdu. [Yolda] beş nəfərin tutub saxladığı bir qoyun gördü. [Onlardan] biri qoyunun belinə minmişdi, digəri qoyunu belinə almışdı, üçüncüsü qoyunun əmcəklərindən tutub sağırdı, başqa biri qoyunun başından tutmuşdu, sonuncusu isə ikiəlli qoyunun quyruğundan yapışmışdı.\nYolçu nəsə soruşa bilməyib yoluna davam elədi. [Az sonra] bir dişi it gördü ki, balaları onun qarnında hürürdülər. Yolçu [öz-özünə] dedi: “Əcəb qəribə hadisələr gördüm!” Şəhərin darvazasına yaxınlaşanda bir qoca kişiyə rast gəldi. [Ona] dedi: “Ey şeyx, gəldiyim bu yolda qəribə hadisələrlə qarşılaşdım”. [Qoca] soruşdu: “Nə olub, nə gördün?” [Yolçu] dedi: “Gördüm ki, bir tayfa [taxıl] əkdi, yetişəndə isə ona od vurdu”. [Qoca] söylədi: “Bu, Allah-təalanın sənə göstərmək istədiyi bir misaldır. O tayfanın adamları [əvvəl Allaha] itaət etmiş, sonda isə pozğunluq və günahla məşğul olmuşlar. [Ona görə də] Allah-təala: “Biz onların etdikləri [yaxşı] əməlləri qəsdən [havada uçan] dağınıq zərrələrə (toz dənələrinə) döndərərik”2 – [ayəsində deyildiyi kimi] onların əməllərini puça çıxardı. [Sonra qoca] soruşdu: “Başqa nə gördün?” [Yolçu] dedi: “Gördüm ki, bir kişi bir daşı qaldırmaq istəyir, amma gücü çatmır”. Həmin əhvalatı axıradək danışdıqdan sonra qoca dilləndi: “Bu, bir günah etmiş adamın məsəlidir; həmin [günah] ona ağır və böyük görünürdü, o qorxur və bunu daşıya bilmirdi. Qorxudan daha bir günah işlədib azca yüngülləşdi. Necə ki, daş iki olanda, tərpədə bildi, amma əvvəl daş bir dənə olduğundan tərpədə bilmirdi. Sonra üçüncü dəfə bir günah və fəsad törətdi və bütün günahlar onun üçün asan və yüngül oldu”. [Yolçu] dedi: “Ey şeyx, yolda belə bir qoyun gördüm”. [Qoca] söylədi: “O qoyun dünyanın timsalıdır, onun belinə minən padşahlardır, onu belinə alanlar isə insanlardan bir şey diləyən yoxsullardır. [Qoyunun] quyruğundan tutan şəxs işi bitmiş və əcəli çatmış, [ölümünə] az qalmış adamları göstərir. Şeir:\nNə qədər köynək dərdi çəkəcəksən?!\nBəlkə o köynək sənin kəfənin olacaq.\nQoyunun başından tutan o kəsdir ki, dünyada məşəqqət və əzab içində yaşayır. [Qoyunun] döşlərindən tutub sağan isə tacirlər və sərmayə sahibləridir”.\n[Yolçu] dedi: “Bir dişi it də gördüm ki, küçükləri qarnında hürürdü”. [Qoca] söylədi: “Bu, vaxtsız söz danışanların məsəlidir. Onlar hələ analarının qarnında ikən hürən küçüklərə bənzəyirlər”. Şeir:\nBaşında ağlın və gözün varsa,\nDilini saxla və başını qılıncdan qoru.\nBalıq danışan dil istəyində olmadı,\nBuna görə də onun başını bədənindən ayırmırlar.\n[Yolçu] dedi: “Ey şeyx, dediklərini anladım. İndi [de görüm], özünü gümüş pula satan filan qadının evi hardadır, hansı məhəllədədir? Deyirlər, çox gözəldir və mən [onunla olmaq] istəyi ilə [bu şəhərə] gəlmişəm”. Şeyx üç dəfə yolçunun üzünə tüpürüb dedi: ”Ey bədbəxt, sənə nəsihətlər verdilər, qulaq asmadın, misallar göstərdilər, diqqət yetirmədin. Mən şeyx deyiləm, ölüm mələyiyəm (Əzrailəm), bu surətdə sənin gözünə göründüm. Bu saat Allahın əmri ilə sənin canını alacağam, heç su içməyə də möhlət verməyəcəyəm”. Yolçunun dərhal rəngi saraldı, [qorxudan] titrəməyə başladı. [Əzrail] aləmlərin Rəbbinin hökmü ilə onun canını aldı...\n1. “Məcalisi-səbə” (“Yeddi məclis”) – Mövlana Cəlaləddin Ruminin (1207-1273) minbərdən söylədiyi vəzlərin toplusu. Fars dilində nəsrlə yazılmış və müxtəlif dini, əxlaqi, irfani və ictimai mövzulara həsr olunmuş “Məcalisi-səbə”nin mətnində çeşidli ayə və hədislər, hekayət və şeirlər yer almışdır.\n2. “Furqan” surəsi, 23-cü ayə.\nBölmə: Tərcümələr 8 şərh\nMaraqlıdır. Ruminin deyəsən qəribə və canlı təxəyyülü olub.\nSözün düzü, Ruminiin vaizlik\_imamlıq etdiyini bilmirdim.\nsalamlar hurmətli məsiağa muəllim səni xoş Gordum bu Ebrətli yazilari çevirib yayimladiğiniz eçin sağ olun qardaş....eimam əli demişdir...nə çoxdur Ebrət verən.nə azdir Ebrət Goturən.sizə eşq olsun sağ olun.......\nXoş gördük, The Image...\nRuminin təxəyyülünün "qəribə və canlı" olmasına söz yox. Vaizliyi isə Şəmslə görüşdən əvvəlki mərhələyə aiddir...\nƏziz Bəxtiyar müəllim, siz də bu diqqətə görə sağ olun. Çox-çox təşəkkür edirəm...\nAs a growing international medical care resource provider, PlacidWay offers worldwide medical tourism services that specifically meet the needs of Azerbajian citizens traveling to nearby Turkey for superlative, qualified and effective healthcare. PlacidWay is dedicated to offering resources providing quality and accredited services to meet the needs of a wide range of patients. Growing numbers of people are traveling beyond borders for the best in medical care, options and affordability. PlacidWay offers a variety of facilities, surgeons and hospitals to individuals traveling from Azerbajian for orthopedic to cardiac care, from cosmetic and plastic surgery procedures to the best in global fertility treatment centers abroad.\nsalamlar Ması moallım.\nbızı saııb oz dayarlı ıshlarınza eıshtrak verdeıınız ocon mamnon galdım\nemaılnıza bır neca shearısa qundardım.\nyasha bouıok ostadımız.\nTəşəkkürlər, əziz Qoca!\nRaul Gonzales :\nThanks, dear Raul...


Pandemiya dövründə poçt xidmətləri | Kəpəz Müstəqil Teleradio Şirkəti\n— 06.12.2021 20:08\nİnkişaf etmiş ölkələrin statistikası göstərir ki, əhali arasında poçt xidmətinin növləri, bağlamaların, banderolların, məktub və korrespondensiyasının, pul baratlarının mübadiləsi gündən-günə artır. Respublikamız da bu dövlətlər sırasındadır. Xüsusilə pandemiya dövründə "Azərpoçt"un bütün filialları kimi, Gəncə filialı da əhaliyə etibarlı şəkildə xidmət göstərir.\nGəncə poçtamtı müştərilərə ənənəvi poçt xidmətlərini göstərməkdə davam edir. Eləcə də vətəndaşlar tərəfidnən vergi ödəmələri, DSMF-nun xidmətləri, sığorta, komunal xidmətlər, internet, eləcə də beynəlxalq və Respublika daxili pul köçümələri həyata keçirilir. Bəs bu əməliyyatlarla bağlı müraciət edən vətəndaşlar pandemiya qaydalarına əməl edirlərmi?\nVətəndaş məsuliyyəti ilə yanaşı koronavirus infeksiyasının qarşısının alınması ilə bağlı qabaqlayıcı tədbirlər də görülür. Gəncədə poçt xidməti göstərilən binalarda pandemiya ilə mübarizə məqsədi ilə mütəmadi dezinfeksiya işləri həyata keçirilir.\nBiz nə qədər fəal olsaq, görülən işlərin faydalı iş əmsalı daha yüksək ola bilər. Odur ki, əsl vətəndaş mövqeyi ortaya qoyaraq sağlamlığımız naminə pandemiyaya qarşı mübarizədə həmrəy olmaqla adıçəkilən virusa qalib gələ bilərik.


Bakidaki otellerden birinde qadin genc sevgilisini qetle yetirib – FOTO - Azadliq Xeber\nBakidaki otellerden birinde qadin genc sevgilisini qetle yetirib – FOTO\n26 İyun, 2018 07:52 xeber – Gecə saatlarında Bakının Binəqədi rayonu, Əcəmi Naxçıvani küçəsində yerləşən “Qrand” oteldə qətl hadisəsi baş verib.”Report” xəbər verir ki, 1987-ci il təvəllüdlü Sabunçu rayon sakini Günel Əliyeva təxminən 24 yaşlı sevgilisi ilə (hələlik ad-soyad açıqlanmır) otelin ikinci mərtəbəsindəki otağı kirayələyib.Oteldə gecələyən zaman tərəflər arasında mübahisə düşüb. Mübahisə daha sonra hamam otağında davam edib. Bu zaman G.Əliyeva bıçaqla oğlanın boğazına, ardınca isə qoltuq nahiyəsinə bir neçə bıçaq zərbəsi vurub. Oğlan boğazından dəyən zərbədən sonra huşunu itirərək yerə yıxılıb və hadisə yerində keçinib.Əraziyə Binəqədi Rayon Polis İdarəsi və Prokurorluğunun əməkdaşları cəlb edilib. Meyit müayinə üçün Məhkəmə Tibbi Ekspertiza və Patoloji Anatomiya Birliyinə təhvil verilib.G.Əliyeva ilkin ifadəsi zamanı sevdiyi oğlanın ona təcavüz edərək bakirəliyinə pozduğunu və bu səbəbdən ona evlənmək vəd etdiyini bildirib. Qadının sözlərinə görə, həmin hadisədən sonra onların arasında yaxılıq davam edib və sonuncu görüşlərində oğlanın vədinə xilaf çıxdığını görərək onu öldürmək qərarına gəlib.Faktla bağlı Binəqədi RPİ-də cinayət işi başlanılıb. G.Əliyeva və “Qrand” otelin rəhbərliyi saxlanılıb.


“Əsas məqsədimiz dünya idman olimpiyadalarından birində qalib ola bilməkdir”\n13 dek 2021, 16:00\nKikboksinq üzrə bir çox nailiyyətlərə sahib olan Devrişova Aysu Ramazan qızı əldə etdiyi uğurlara görə əməkdar məşqçi Habil Hümbətova öz təşəkkürünü bildirib.\nO yeniavaz.com-a verdiyi müsahibə zamanı deyib ki, ilk zamanlar məşqlərə sadəcə hobbi olaraq başlayıb:\n“Bir müddət sonra müəllimim Habil Hümbətov məndə talant kəşf etdi. Lakin öz təcrübəsinə əsasən müəllimim bu talantın kifayət olmadığını mənə hər zaman deyir və mənə xüsusi ağır məşq proqramları keçir. Kənardan istənilən şəxs üçün bu məşqlər yeniyetmə dövründə olan bir qız üçün kifayət qədər çətin olaraq görünsə də, mən və məşqçim Habil Hümbətov bilir ki, bayrağımızı daim bütün ölkələrdə 1-cilik zirvələrində dalğalandırmaq üçün hər cür əziyyətə dözməliyik. Bu, artıq “888 Boks və Döyüş növləri” klubunun və mənim üçün bir məqsədə çevrilib. Demək olar ki, hər yarış öncəsi məşqlərdə müəllimim mənimlə motivasiya edici xarakterli söhbətlər edir və bu məni həqiqətən də bir idmançı kimi ruhdan düşməyə qoymur. Və çətinliklər nə olur olsun yolumdan dönməməyimə, əsas məqsədimin nə olduğunu unutmamağa kömək edir. Ən əsas məqsədimiz isə dünya idman olimpiyadalarından birində iştirak edib qalib ola bilməkdir”.\nAysu Devrişova həmçinin bildirib ki, məşq zamanı Habil Hümbətov zalda cinsi ayrıseçkiliyin olmasına yol vermir:\nMüəllimimin digər ağlımdan çıxmayan bir nəsihəti isə belədir:\n""Sən həyatının hər anında ədəbli bir Azərbaycan xanımısan və elə də olmağın yaxşıdır. Lakin zalda sən artıq oğlansan və ya xanımsan fərq olmamalıdır, necə ki bərabər hüquqlarınız var, elə də bərabər dərəcədə ağır məşqləriniz var”.\nMən də onun və valideynlərimin başını uca etmək üçün əlimdən gəldiyindən də artıq şəkildə zalda məşq etməyə və hətta mümkündürsə məşq zamanı ringdə təcrübəli oğlanlara belə qalib gəlməyə çalışıram. Sonda isə məqsədimə doğru gedən yolda daim mənə dəstək olmağa çalışmış “888 Boks və Döyüş növləri” klubunun qurucusu və prezidenti, şəxsi məşqçim, Əməkdar məşqçi Habil Hümbətova və vitse-prezident Yolcu Əliyevə təşəkkür edirəm”.\nQeyd edək ki, Aysu Devrişova 2005-ci ildə Balakən rayonunda anadan olub və Bakı şəhəri Nizami rayonu 210 nömrəli məktəbin şagirdidir. O öz istəyi ilə 2018-ci ildə Habil Hümbətovun yanında məşqə başlayıb.\nAysu Devrişovanın nailiyyətlərini sizə təqdim edirik:\nBUDO Free kontakt 11-ci açıq Azərbaycan çempionatı 🥇1ci yer (57 kg) 8-10. 02.2019\nYeniyetmələr və gənclər arasinda kikboksinq üzrə Azərbaycan birinciliyi 🥉3 cü yer 60 kg) 15-17. 02.2019\nMuay tai 3 cü Azerbaycan çempionati 🥇1ci yer 57 kg) 21.04.2019\nKatedlər və yeniyetmələr arasında kikboksing üzrə Azərbaycan birinciliyi 🥇1ci yer 60 kg) 27-29. 05.2019\nBUDO Free kontakt Heydər Əliyev adına beynəlxalq turnir 🥇1 ci yer (55 kg) 2-6.05.2019\nVətən kikboksinq kulubunun açıq birinciliyi 🥇1ci yer (53 kg) 19.05.2019\nBUDO Free kontakt Baku open 1 🥇ci yer. (55 kg) 26-29.07.2019\nBUDO Free kontakt 05-09.12.2019 Dünya kuboku 2 🥈 yer (60 kg)\nKikboksinq Xocalı kuboku 🥇 1ci yer (60 kg) 25-27. 01.2020\nAzərbaycan açıq birinciliyi və çempionatı 21-24.02.2020 ci il, Professional Azərbaycan Kəmərinin sahibi\nAzərbaycan açıq birinciliyi və çempionatı 25-27.07.2021 🥇1-ci yer (60kq)


Yap10 Soyğun - Yenni Music | Mahnı Yükle\nYap10 Soyğun yerli mp3 hitidir. Yap10 Soyğun və digər müxtəlif ifaçıların mp3 musiqilərini mp3 yukle düyməsilə öz mobil telefonunuza yükləyə bilərsiniz. Bu mp3lər arasında mütləq Yap10 Soyğun kimi yeniləri tapacaqsınız və köhnə mahnıları xatırlayacaqsınız. Mp3 müsiqiləri çalğı siyahıları yaradın və Harada olursunuzsa olun Yap10 Soyğun dinləyin. YenniMusic sizin üçün musiqini mp3 formatında tapır və Yap10 Soyğun yükləmək üçün nə etmək lazımdır edir. Saytımıza Yap10 Soyğun kimi mahnılar istifadəçilər tərəfindən atılır və ölkənin ən xit mahnıları burda mövcuddur. YouTube və digər musiqi platformalarında olan bütün musiqi (mahnılar) burada mövcuddur. Mp3 Yukle\nİndi internetdən mp3 yukle'mek daha asandır.Yap10 Soyğun mp3 faylın yükləmək üçün bizim sayt çox idealdı. Belə ki, Yap10 Soyğun Mp3 Yukle deyərək Google'da axtarsanız bizim sayt sizin üçün ən uyğunu olacaq. Bizim sistem Spotify YouTube Dezer və.s dünyaca məhşur mp3 saytlarından mahnıları özündə cəmləşdirir.\nYap10 Soyğun boxca\nYap10 Soyğun boxca kimi bir çox mp3 ən yeni mahnılar bizim sayta istifadəçilər tərəfindən yüklənir. İstifadəçilər mahnılar, mp3 lər yukle yərək öz dinləyicilərini artırır. Siz də bizim saytdan boxca kimi istifadə edib öz mp3 lərinizi yukle yə bilərsiniz.\nYap10 Soyğun 2020\nQeydiyyatı olmadan Yap10 Soyğun 2020 mp3 adlı musiqini dinləyin və yükləyin. Ən son mp3 mahnılar saytımızda mövcuddur və sayt davamlı olaraq yenilənir. 2020 nin ən son mahnıların Yenni Music saytından yükləyin. Minlərlə mahnı içindən öz zövqünüzə uyğun olanları playlistə əlavə edərək yükləyə bilərsiniz.\nYap10 Soyğun Yap10 Soyğun yukle Yap10 Soyğun yüklə Yap10 Soyğun 2020 Yap10 Soyğun mp3 yukle Yapon Soygun yüklə 2020


16:11 24 May 2019 Oxunub : 1239\nUkraynanın paytaxtı Kiyev şəhərində Azərbaycan xalqının çoxəsrlik ənənələrə malik bədii və fəlsəfi fikrində dərin iz qoymuş mütəfəkkir-şair İmadəddin Nəsiminin heykəlinin rəsmi açılış mərasimi keçirilib\nAzvision.az xəbər verir ki, Azərbaycanın Ukraynadakı səfirliyinin sifarişi və təşəbbüsü ilə Kiyevdə mərkəzi parkların birində ucaldılan İmadəddin Nəsiminin heykəlinin açılış mərasimində Bakı Şəhər İcra Hakimiyyətinin başçısı Eldar Əzizov, Kiyev şəhər meri Vitali Kliçko, diplomatik korpusların nümayəndələri, soydaşlarımız, şəhər sakinləri və yerli KİV təmsilçiləri iştirak ediblər.\nKiyev şəhər meri VitaliKliçko çıxışına mütəfəkkir-şairimizin sitatları ilə başlayıb. O bildirib ki, Kiyevin mərkəzi hissəsində Nəsimi kimi tanınmış bir şəxsin heykəlinin ucaldılması sevindirici haldır. “Bu, bir daha Ukrayna və Azərbaycan xalqlarının bir-birinə verdiyi dəyərin nəticəsidir”, deyə Kliçko əlavə edib.\n“Bakıda Şevçenko, Kiyevdə Ulu Öndər Heydər Əliyev, Müslüm Maqomayev və indi də İmadəddin Nəsiminin heykəlinin ucaldılması hər iki ölkə arasında dost, qardaş münasibətlərin bariz nümunəsidir”, deyə E.Əzizov əlavə edib.\nHeykəlin müəllifi Ukraynanın Xalq rəssamı, tanınmış heykəltəraş həmyerlimiz Seyfəddin Qurbanov isə çıxışında heykəlin hazırlanmasında göstərdiyi təşəbbüs və köməyə görə səfir AzərXudiyevə təşəkkürünü bildirib. İmadəddin Nəsimi kimi dahi bir şəxsiyyətin heykəlinin müəllifi olmasından qürur hissi keçirdiyini vurğulayıb.\nİmadəddin Nəsiminin heykəlinin açılış mərasimində iştirak etdiklərinə görə, Bakı şəhər İcra Hakimiyyətinin başçısı və Kiyev merinə təşəkkürünü qeyd edən səfir AzərXudiyev bildirib ki, Prezident İlham Əliyevin Sərəncamı ilə 2019-cu il ölkəmizdə “Nəsimi ili”nin elan edilməsi çərçivəsində bir sıra kütləvi tədbirlər keçirilir. Səfirin sözlərinə görə, İmadəddin Nəsiminin heykəlinin ucaldılması Azərbaycanı dünyada daha da tanıtdıracaq.


"Bizim çempionata maraq çoxdan “ölüb” - Vəli Qasımov\nAzərbaycan milli komandasının sabiq futbolçusu Vəli Qasımovun apasport.az saytına müsahibəsi\n- Azərbaycan Premyer Liqasının ilk yarısı başa çatdı. Qış çempionu “Qarabağ” oldu. Çempionatının ümumi mənzərəsini nəcə dəyərləndirərdiz?\n- Bizim çempionata maraq çoxdan “ölüb”. Camaat futbola getmir, maraq göstərmir. Oyunları izləməyə gedənlərin sayı çox azdır. Bu da çempionatımız üçün yaxşı deyil. İlk yarını da izlədim. Məncə, elə bu mövsümdə də “Qarabağ” çempionluğu bayram edəcək. Çünki bu komanda stabil futbol oynayır.\n- “Neftçi” ilk yarını ikinci pillədə başa vurdu. “Ağ-qaralar”ın çıxışı ürəkaçandır? Necə düşünürsünüz, bu komanda qışdan sonra birinci pilləni ələ keçirib, mayda çempionluğu bayram edə bilər?\n- Bəli, “Neftçi” ikinci pillədədir. Ancaq düşünmürəm ki, “Qarabağ”a çata bilsin. Çünki “Neftçi”nin göstərdiyi oyun onu göstərir ki, komanda çempionluq üçün mübarizə apara bilməz. Bu komanda ikinci yer tuta bilər, birinci olacağına inanmıram.\n- Heyət baxımından necə, “Neftçi”də oyunçu dəyişikliyi çox vacibdir? Sizcə, komandanın əsas problem nədədir?\n- “Neftçi”də klubdaxili problemlər həmişə olub. Ona görə də komandada stabillik yoxdur. Yəqin ki, burada olanlar problemin nədən qaynaqlandığını özləri bilərlər. Mən bu barədə nəsə deyə bilmərəm. Amma görünür problemlər var ki, komanda stabil oynamır.\n- Son günlərdə Roberto Bordinin komandadan göndərilməsi müzakirə mövzusuna çevrilib. Necə düşünürsünüz, italiyalı mütəxəssis “Neftçi”dən getməlidir?\n- Onun gedişi, yoxsa qalmağı yaxşıdır, bunu bilmirəm. Yeni baş məşqçi gələsi olsa, komandanı sıfırdan quracaq. Üstəlik, futbolçuların əksəriyyətini də göndərib, yenilərini gətirəcək. Hər mövsüm baş məşqçini dəyişmək yaxşı deyil. Yerli mütəxəssisi baş məşqçi təyin etmək ondan yaxşıdır. Çünki xarici məşqçi gəlir, bir az işləyir, bəyənmirlər, çıxıb gedir. Ancaq kimin işləməsindən asılı olmayaraq, həmin mütəxəssisə vaxt verilməlidir. “Neftçi” kubokda uğursuz çıxış etsə də, Roberto Bordinin heç də pis işləmədiyini deməliyəm. Sadəcə onlar bəzi matçları yaxşı, bəzini uğursuz oynayırlar. Stabillik yoxdur. Bu da daxildəki problemdən irəli gəlir.\n- Ötən mövsüm Avropa Liqasının Bakıdakı final oyunu ərəfəsində daha çox gündəmdə idiniz. Ancaq son vaxtlar kölgəyə çəkilmisiz. Bu nə ilə bağlıdır?\n- Düzdür, keçən il çox tədbirlər var idi, tez-tez belə toplantılara qatılırdım. Ancaq bu il tədbirlərin az olması səbəbindən az görünürəm. Avropa çempionatı öncəsi bunların sayı artacaq və mən də iştirak edəcəm.\n- 2016-cı ildə “Neftçi”də baş məşqçi postundan ayrıldıqdan sonra məşqçi fəaliyyəti ilə məşğul olmursuz. Sizcə, klublarımız niyə xidmətinizdə maraqlı deyil?\n- “Neftçi”dən ayrıldıqdan sonra heç bir klubdan təklif almamışam. Əlbəttə ki, dəvət gələrsə, işləməyə hazıram.\n- Nikola Yurçeviç AFFA-nın qərarı ilə istefaya göndərildi. Onun komandadan göndərilməsinə necə şərh edərdiz?\n- Görünən budur ki, futbolçularımız millidə xarici mütəxəssisin baş məşqçi olmasını istəyirlər. Bilmirəm, nəyə görə, amma bu belədir. Bu sırf futbolçuların fikridir. Amma məncə, millimizdə yerli mütəxəssis işləsə, gələcəkdə yığmamız üçün daha yaxşı olar.\n- Millinin baş məşqçi postu üçün yerlilərdən daha çox Samir Abasov və Tərlan Əhmədovun adı hallanır. Sizcə, onlar buna hazırdır?\n- Hər bir azərbaycanlı yığmada kimi çalışa bilər. Gərək hər şeyi seçib-biçəsən ki, klublarımıza da çətinlik olmasın. Millidə baş məşqçi işləmək üçün təcrübə də vacibdir. Samir Abasov da, Tərlan Əhmədav da buna layiqdir. Əsas odur ki, azərbaycanlı işləsin.\n- Maraqlıdır, sizin özünüzə millini çalışdırmaq təklif olunsa, qərarınız necə olar? Buna hazırsınız?\n- Əlbəttə ki, işləməyə hazıram. Azərbaycan futboluna hamı kömək etmək istəyir. Millidə azərbaycanlı işləsə daha yaxşı olar. Sadəcə bunun üçün şərait yaratmalıdırlar. Deyirlər məşqçimiz yoxdur, amma millidə işləmək gücündə o qədər yerli mütəxəssislər var ki... Arif Əsədov, Vaqif Sadıqov, Yunis Hüseynov, Nazim Süleymanov kimi mütəxəssislərin Azərbaycan futboluna ancaq xeyri dəyər. Düzdür, hamı bilir ki, futbolçularımız hazırda güclü deyillər. Azərbaycan çempionatı da güclü deyil, çox oyunçumuz da bu liqada çıxış edir. Milli üçün seçim çox azdır. Amma bəzi cavanlar var ki, ürəklə oynayırlar.\n- Futbolçularımız xaricə yollanmaq istəmirlər. Onlar niyə yerli çempionatda oynamağı legioner həyatı yaşamaqdan üstün tuturlar?\n- Bizim futbolçular pis öyrəşib, rahatlıq axtarırlar. Hamı bilir ki, xarici komandaya gedəsi olsan, gərək özünə əziyyət verəsən ki, heyətə düşə biləsən. Azərbaycanlı futbolçularda bu əziyyəti çəkmək istəyəni görmürəm. Yerli çempionatında futbolçular azdır, həmişə də əsas heyətdə oynayırlar, özlərinə əziyyət vermək istəmirlər. Mən əvvəllər də deyirdim ki, futbolçunu xaricə lap gənc yaşlarından göndərmək lazımdır. Çünki uşaqlarımız yerli liqaya öyrəşməməlidir. Azərbaycanlı futbolçu yerli liqada oynayandan sonra fikirləşir ki, onsuz da yerli azdır, əsas heyətə düşmək asandır, maaş alıram, xaricə getsəm əziyyətdir. Bu gün futbolçularımız özlərini xarici klublarda görmək istəmirlər. Orda özlərini görmürlər, işləmək istəmirlər. Axı qarşına məqsəd qoymalısan ki, gedib xaricdə oynamalısan, oradan daha yaxşı kluba keçməlisən. Həmişə uşaqlara demişəm ki, məqsədin olmasa heç vaxt yüksələ bilməzsən. Azərbaycan çempionatının ən yaxşı klublarında oynamaq, millidə çıxış etmək məqsədinə çatdıqdan sonra Avropanı fikirləşmək lazımdır. Ortabab klublarda oynaya-oynaya daha böyük klublara keçmək ehtimalın yaranır. Amma azərbaycanlı futbolçular bu məsələdə tənbəldir, rahatçılıq axtarırlar deyə, uzağa getmirlər.


Azərbaycan Prezidenti: Elektrik enerjisinin əlçatanlıq indeksinə görə Azərbaycan dünyada ikinci yerdədir\nElektrik enerjisinin əlçatanlıq indeksinə görə Azərbaycan dünyada ikinci yerdədir.\nMövqe.az-ın məlumatına görə, bunu Prezident İlham Əliyev Bakıda “Azərenerji” Açıq Səhmdar Cəmiyyətinin yenidən qurulan Baş idarəetmə, elm, tədris və laboratoriya kompleksi açılışindan sonra Cəmiyyətinin bir qrup əməkdaşı ilə görüşündə çıxışı zamanı deyib.\n"Digər elektrik stansiyalarında da bərpa işləri aparılır və əminəm ki, biz bu istiqamətdə öz hədəfimizə çatacağıq. Bütün bu işlər, o cümlədən ölkəmizdə mövcud olan sabitlik, əmin-amanlıq, iqtisadi inkişaf, sənaye potensialımızın artması, eyni zamanda, qonşu ölkələrlə enerji xətlərinin təmin edilməsi, inşası ona gətirib çıxarıb ki, xarici investorlar artıq bu sahəyə böyük maraq göstərirlər. Biz bunu həmişə arzulamışıq. Ancaq görəndə ki, xarici investor bu sahəyə maraq göstərmir, bütün işləri biz özümüz görürük, öz pulumuzla. Müəyyən hissəni biz borc kimi götürdük, amma əsas hissəni öz pulumuzla həll etdik və bu gün dünya miqyasında ən səmərəli enerji sistemindən biri məhz Azərbaycandadır və bunu təsdiqləyən Davos Ümumdünya İqtisadi Forumunun hesabatıdır. Bunu mən elə-belə demirəm. Beləliklə, Forumun hesabatında elektrik enerjisinin əlçatanlıq indeksinə görə Azərbaycan dünyada ikinci yerdədir. Təsəvvür edin, ikinci yerdə. Bizdən qabaq, sadəcə olaraq, bir ölkə var. Yəni, bir çox inkişaf etmiş ölkələri qabaqlamışıq. Özü də nə vaxt, qısa müddət ərzində.\nOna görə bizim vətəndaşlar bunu bilməlidirlər və xatırlamalıdırlar. Bu gün haradan-hara gəlmişik, dünya miqyasında ikinci yerdəyik. Bu gün bizim enerji potensialımız artan iqtisadiyyatı dəstəkləyir. Təkcə bu ilin 3 ayında, - baxmayaraq ki, neftin qiyməti düşdü, koronavirus pandemiyası bizim ölkəmizə də çox böyük təsir göstərdi, - qeyri-neft sənayesi sahəsində artım 23 faizdir və bütün bu artan sənaye müəssisələri enerji tələb edir. Həm generasiya, həm ötürmə, həm dayanıqlı təchizat - bütün bunlar bu gün təmin edilir. Ona görə hesab edirəm ki, bu gün bu binanın açılışı çox böyük rəmzi məna daşıyır. Təbii ki, burada institut yerləşir, Baş İdarəetmə Mərkəzi, Tədris-Laboratoriya Mərkəzi, Dispetçer Mərkəzi və eyni zamanda, bu, bizim enerji sistemimizin yeni simasını əks etdirir. Bu bina artıq satışdan, hərracdan çıxarılaraq energetiklərə, onun sahiblərinə qaytarılmışdır. Ona görə bu binada işləyən vətəndaşlar öz vəzifə borclarını şərəflə yerinə yetirməlidirlər. Elə etməlidirlər ki, bizim enerji təminatımız daim yüksək səviyyədə olsun".\n19 Aprel 15:34


Chongqing Faktları, İş Vərəqləri, Coğrafiya və Uşaqlar Üçün İnsanlar - Yerlər\nChongqing , alternativ olaraq Chungking olaraq yazılmış, Çinin cənub-qərbindəki meqapolis və əyalət səviyyəsində bir bələdiyyədir. Çin Xalq Respublikasının mərkəzi hökumətinin birbaşa rəhbərliyindəki dörd bələdiyyədən biridir (digər üçü də belədir) Pekin , Şanxay və Tianjin ).\nChongqing haqqında daha çox məlumat və ya alternativ olaraq, sinif və ya ev şəraitində istifadə etmək üçün 20 səhifəlik Chongqing iş səhifəmizi yükləyə bilərsiniz.\nChongqing City 1954-cü ildə Sichuan əyalətinin idarəsinə verildi, lakin 1997-ci ildə vilayətdən ayrıldı. Mərkəzi hökumətin birbaşa rəhbərliyi altında əyalət səviyyəsində bir bələdiyyə təyin edildi.\nChongqing inzibati bələdiyyəsinin 30 milyondan çox əhalisi var. 2016-cı ildən etibarən doqquz şəhər və şəhərətrafı bölgədən ibarət Chongqing qəsəbəsinin 8 milyon 518 min nəfər əhalisi var.\n2010-cu il əhalinin siyahıya alınmasına görə, Çongqing 26 rayon, səkkiz il və dörd muxtar il ilə Çinin ən sıx bələdiyyəsi və birbaşa nəzarət olunan ən böyük bələdiyyəsidir.\nChongqing bələdiyyəsi cənub-qərb, şimal-şərq və cənub-şərqə doğru uzanan bərabər olmayan üç lobdan ibarətdir.\nMərkəzi Chongqing City bölgələri cənub-qərb lobunu tutur və şəhərətrafı bölgələrlə əhatə olunmuşdur. Şimal-şərq qolu Yangtze Vadisi üzərində yayılır.\nCənub-şərq lobu, cənub-şərqdən uzanır Yangtze vadi, Hunan və Guizhou arasındakı bir sıra təpələrdən və vadilərdən ibarətdir.\nWu çayı, Guizhou'ya cənub küləyinə qədər təxminən lobun cənub-qərb tərəfi boyunca uzanır.\nChongqing şəhərinin mərkəzi hissəsi qırmızı qumdaşı və şistdən ibarət təpəli bir burun üzərində və ətrafında tikilmişdir. Bu, Siçuandan cənuba uzanan nisbətən alçaq Huaying dağlarının cənub sərhədini təşkil edir.\nChongqing mülayim, sıx nəmli iqlimi ilə məşhurdur. Yanvar və fevral aylarının ortalama istilikləri 46 ° F - 50 ° F arasındadır.\nBunlar ilin yalnız sərin aylarıdır.\nMaydan sentyabr aylarına qədər davam edən fəsil isti və nəmlidir. Avqust ayında orta temperatur 84 ° F, yüksək temperatur isə bir neçə gün ərzində 100 ° F-ə çatır.\nQalan aylar orta illik temperaturu 64 ° F - 67 ° F arasında dəyişən quraqdır.\nMüharibədən əvvəl Yaponiya , Chongqing'in əhalisi 250.000-dən az idi.\n1938-ci ildən sonra Chongqingdə əhali artımının bir hissəsi dövlət işçiləri, fabrik işçiləri və digər əyalət qaçqınlarından ibarət idi.\nƏhali ümumiyyətlə 1950-ci illərin əvvəllərindən, xüsusən də 1997-ci ildə bələdiyyə qurulduqdan sonra artmağa davam edir.\nBələdiyyədə ən çox danışılan dil Cənubi Mandarin Çin ləhcəsidir. Güclü vurğu və regional jarqon sözlərinin çoxluğuna baxmayaraq, müntəzəm Mandarin natiqləri çox anlaşılır.\n1890-cı ildə şəhər xarici ticarətə açıldı və bir il sonra iki metal dəyirmanı tikildi. 1905-ci ilə qədər Chongqingdə iplik və toxuma fabrikləri, ipək sarma fabrikləri və şüşə və siqaret zavodları var idi.\nKömür, dəmir və digər mənbələr bu qədər yaxın olduğundan sənaye sürətlə böyüdü. Çinin ən böyük müəssisələrindən biri bölgədəki nəhəng inteqrasiya edilmiş dəmir və polad zavodları kompleksidir. Cövhər həm Qijiang-da, həm də Weiyuan-da çıxarılır.\nChongqing indi Çinin Cənub-Qərbi Çinin əsas əmtəə paylama mərkəzidir. Ticarət və maliyyə sektorları şəhərdə inkişaf etmiş, orada milli və xarici banklar, sığorta şirkətləri və hətta birja ticarət firmaları üçün ofislər mövcuddur.\n1949-cu ildən sonra velosipedlər, avtobuslar və motosikllər yavaş-yavaş Chongqingdə əsas nəqliyyat vasitəsi olaraq bambuk dirəklər və rikşalardakı stulları əvəz etdilər.\nKabel tramvayları uzun müddət dik təpələr üzərində asan və ucuz nəqliyyat təklif edir.\nYEMƏK VƏ CAZİBƏLƏR\nChongqing Hot Pot, Chongqingdə pəhriz mədəniyyətinin bir simvoludur. Chongqing-dən çıxdı və orada çox populyardır. Fərdi seçimə görə fərqli yeməklər və maddələr əlavə olunduğundan, sadə bir bulyon və ya ədvalı bir bulyon olan bir qab qazan masada qaynadılır.\nYapışqan Puding bir topa bükülmüş yapışqan düyü unundan hazırlanır və sonra susam və ya konfet kimi dolğularla doldurulur. Chongqing Yapışqan Pudingi incə, yumşaq və yapışqan olması ilə qeyd olunur.\nRaffles City, Çinin Chongqing, Yuzhong bölgəsindəki səkkiz binadan ibarət bir paketdir. Göydələnlərin dördünün üst hissəsini birləşdirən “Kristal” adlı 985 fut uzunluğunda üfüqi göy körpüsünə malikdir.\nChaotianmen Körpüsü, Çinin Chongqing şəhərindəki Yangtze çayı üzərindəki şose-dəmir yolu körpüsüdür. 29 aprel 2009-cu ildə açılan körpü dünyanın ən uzun tağ köprüsüdür. Üst göyərtənin hər iki tərəfində altı hərəkət zolağı daşıyır və piyada keçidi də təklif edir.\nChongqing İş Səhifələri\nBu, 20 dərin səhifədə Chongqing haqqında bilməli olduğunuz hər şeyi ehtiva edən fantastik bir paketdir. Bunlar Şagirdlərə, Çinin cənub-qərbindəki meqapolis və əyalət səviyyəsində bir bələdiyyə olan Chungking haqqında alternativ olaraq yazılan Chongqing haqqında məlumat vermək üçün mükəmməl olan istifadəyə hazır Chongqing iş vərəqləri. Çin Xalq Respublikasının mərkəzi hökumətinin birbaşa rəhbərliyindəki dörd bələdiyyədən biridir (digər üçü Pekin, Şanxay və Tianjindir).\nChongqing, Çin Faktları\nChongqing haqqında məlumat\n5 Həqiqət, 3 Yalan\nChongqing Faktları və İş Sayfaları: https://diocese-evora.pt - KidsKonnect, 14 May 2020\nBağlantı aşağıdakı kimi görünür Chongqing Faktları və İş Sayfaları: https://diocese-evora.pt - KidsKonnect, 14 May 2020\n2-ci sinif üçün süxurlar və minerallar iş vərəqləri\nfransız və hind müharibəsi əyləncəli faktlar\ndünya müharibəsinin səbəbləri 2 iş səhifəsi


Azərbaycan və Bolqarıstan prezidentləri mətbuata bəyanatlarla çıxış etdilər (YENİLƏNİR)\n13 Oktyabr 2017 13:26\nAzərbaycanda rəsmi səfərdə olan Bolqarıstan prezidenti Rumen Radev və xanımı Desislava Radeva Fəxri xiyabana gələrək müasir müstəqil dövlətin memarı və qurucusu, ümummilli lideri Heydər Əliyevin xatirəsini ehtiramla yad ediblər.\nPublika.az-ın xəbərinə görə, Bolqarıstan prezidenti Rumen Radev ulu öndər Heydər Əliyevin məzarı önünə əklil qoyub.\nRumen Radev və xanımı Desislava Radeva eyni zamanda, Şəhidlər xiyabanını da ziyarət ediblər. Burada ali qonağın şərəfinə fəxri qarovul dəstəsi düzülmüşdü.\nPrezident Rumen Radev və xanımı Desislava Radeva Azərbaycanın müstəqilliyi və ərazi bütövlüyü uğrunda mübarizədə canlarından keçmiş qəhrəman Vətən övladlarının məzarlarını ziyarət ediblər.\nBolqarıstan Prezidenti “Əbədi məşəl” abidəsinin önünə əklil qoyub.\nMüdafiə Nazirliyinin əlahiddə nümunəvi orkestrinin ifasında Bolqarıstanın və Azərbaycanın dövlət himnləri səslənib.\nBakının mənzərəsini seyr edən ali qonağa Şəhidlər xiyabanının tarixi və şəhərimizdə görülən abadlıq-quruculuq işləri barədə məlumat verilib.


İlham Əliyev Azərbaycanla Avropa İttifaqının əməkdaşlıq perspektivlərini müzakirə edib\nİlham ƏLiyevin Aİ Şurasının Siyasi və Təhlükəsizlik Komitəsinin nümayəndə heyətilə görüşü\nOktyabrın 4-də prezident İlham ƏLiyevin Avropa İttifaqının Brüsseldə akkreditə olunmuş səfirlərinin daxil olduğu Avropa İttifaqı Şurasının Siyasi və Təhlükəsizlik Komitəsinin nümayəndə heyətilə görüşündə Azərbaycanla Avropa İttifaqı arasında əməkdaşlıq perspektivləri müzakirə olunub. Bu barədə dövlət başçısının rəsmi saytı məlumat yayıb.\nDövlət başçısı Qarabağ münaqişəsinə toxunaraq diqqəti Azərbaycan ərazilərinin Ermənistan tərəfindən işğalına yönəldib. Həmin ərazilərdə etnik təmizləmə aparılıb, Xocalı soyqırımı törədilib.\nİ.Əliyev Azərbaycan və Aİ ölkələri arasında əməkdaşlığın yüksək səviyyədə olduğunu, iqtisadi əməkdaşlığın inkişafını qeyd edib. O, Avropada enerji təhlükəsizliyinin təmin olunmasında Azərbaycanın rolunu vurğulayıb.\nPrezident İ.Əliyev son illərdə Azərbaycan iqtisadiyyatının əldə etdiyi nailiyyətlərdən danışaraq bildirib ki, Azərbaycan irimiqyaslı enerji və nəqliyyat layihələrini icra edir və ölkə Şərq-Qərb, Şimal-Cənub nəqliyyat dəhlizləri layihələrinin icrasında mühüm rol oynayır və beynəlxalq nəqliyyat qovşağına çevrilməkdədir.\nO, beynəlxalq terrorizmlə mübarizədə Azərbaycanın fəal rolundan danışıb.\nDövlət başçısı qeyd edib ki, ölkədə multikulturalizm və dünyəvilik dəyərləri qorunub saxlanılır. Azərbaycanda demokratiya və bütün azadlıqlar təmin olunub.


Azərbaycan Respublikasının Prezidenti cənab İlham Əliyev Müdafiə Nazirliyinin "N" saylı hərbi hissəsinin açılışında iştirak edib - Xəbərlər - SİYƏZƏN RAYON Icra Hakimiyyəti\nAzərbaycan Respublikasının Prezidenti cənab İlham Əliyev Müdafiə Nazirliyinin "N" saylı hərbi hissəsinin açılışında iştirak edib\n· Ökəmiz müharibə şəraitində yaşayır və belə olan halda ordu ilə bağlı bütün məsələlər ən başlıca vəzifədir;\n· Prezidentin göstərişi ilə bütün hərbi hissələr, şəhərciklər, hərbi bazalar faktiki olaraq yenidən qurulur. Hərbi hissələrin 90 faizində tikinti-bərpa, yenidənqurma işləri tamamlanıb;\n· Orduda 20 il qüsursuz xidmət edən zabitlərə dövlət tərəfindən mənzillər verilir. Bu, əlbəttə ki, böyük vəsait tələb edir və 1700 zabit mənzillə təmin olunub. Bu ilin sonuna qədər əlavə 419 zabitə dövlət tərəfindən mənzillər veriləcək. Hərbçilərin əməkhaqları müntəzəm olaraq qaldırılır, fərqlənmiş hərbçilər mükafatlandırılır;\n· Dünyada orduların reytinqlərini tərtib edən sanballı qurumlar təsidq edirlər ki, Azərbaycan Ordusu 50 ən güclü ordu sırasındadır;\n· Dünyada, beynəlxalq müstəvidə güc amili ön plana çıxır. Beynəlxalq münasibətlərdə “kim güclüdür, o da haqlıdır” prinsipi üstünlük təşkil edir;\n· Əgər biz güclü iqtisadiyyat qurmasaydıq, nəhəng neft-qaz layihələri icra etməsəydik, ordumuzu müasirləşdirmək üçün vəsaitimiz olmazdı;\n· Hava hücumuna qarşı müasir qurğularımız imkan verir ki, ölkəmiz, o cümlədən strateji obyektlər qorunsun;\n· Ordumuzun müasir silah-sursat, texnika ilə təchizatı bundan sonra da davam etdiriləcək. Eyni zamanda, bizim döyüş təyyarələrimiz modernləşdirilib, yüzdən çox hərbi və hərbi-nəqliyyat vertolyotumuz var. Bu da bizim böyük potensialımızdır;\n· Uğurlu Naxçıvan əməliyyatı nəticəsində 10 min hektardan çox ərazini işğalçılardan azad etmişik və strateji yüksəkliklərə çıxmışıq. Ermənistandan Dağlıq Qarabağa gedən yol bizim gözümüzün qabağından keçir;\n· Prezidentin sərəncamı ilə 15 il bundan əvvəl yaradılmış Müdafiə Sənayesi Nazirliyinin xətti ilə 1300-dən çox adda hərbi təyinatlı məhsul istehsal olunur;\n· Ölkəmizin qədim və müasir tarixi ilə əlaqədar hər bir əsgərdə, zabitdə dolğun təəssürat olmalıdır;\n· Bugünkü Ermənistan Azərbaycan torpaqlarında formalaşıb. Gənclərimiz bugünkü Ermənistan xəritəsində coğrafi toponimlərin əsl adlarını bilməlidirlər;\n· Azərbaycan Xalq Cümhuriyyəti antimilli qurum kimi qələmə verilirdi. Ancaq bizim müstəqilliyimizi əlimizdən alanlar, yerli satqınlar qəhrəman kimi qələmə verilirdi.\n· Azərbaycan Xalq Cəbhəsi istənilən yollarla hakimiyyətə gəlmək istəyirdi. Bu münaqişə Azərbaycan Xalq Cəbhəsi hakimiyyətinin acı mirasıdır. Çünki məhz onların xəyanətkar fəaliyyəti nəticəsində torpaqlarımız işğal altına düşüb. Bunu hər kəs bilməlidir. Şuşanın işğalı böyük faciə idi;\n· Heydər Əliyevin hakimiyyətə gəlməsi ilə dövlət quruculuğu yeni mərhələyə başladı.\n· • Əgər Heydər Əliyev hakimiyyətə gəlməsəydi, bilmək olmur Ermənistan hələ haraya qədər gəlib çıxa bilərdi;\n· Bu istiqamətdə də lazımi addımlar atılır. Həm 2016-cı ilin, həm 2018-ci illərin hərbi əməliyyatları göstərdi ki, ordumuz qarşıya qoyulan istənilən vəzifəni yerinə yetirmək əzmindədir;\n· İşğal edilmiş torpaqlarda bu gün ermənilər qanunsuz məskunlaşma siyasəti aparır. Minsk qrupunun həmsədrlərinin bu məsələyə xüsusi diqqət yetirməyini istəyirik ki, bu qanunsuz məskunlaşma dayansın. Azərbaycan torpağında ikinci erməni dövlətinin yaradılmasına imkan verilməyəcək;\n· Ermənistanın müstəqillik tarixi prinsipcə rüsvayçılıq tarixidir. Çünki indiki iqtidar artıq dəfələrlə bəyan və sübut edib ki, 1998-ci ildən 2018-ci ilə qədər Ermənistana rəhbərlik etmiş şəxslər cinayətkardır, oğrudur, quldurdur;\n· Ermənistan hökumətinin antidemokratik rejiminə qarşı, Avropa Şurası və ATƏT səslərini çıxarmırlar;\n· Ermənistanda diktatura hökm sürür və bu, nə qədər belə çox davam edərsə, orada problemlər böhranlı həddə bir o qədər tez çatacaq. Prinsip etibarilə əgər belə obyektiv təhlil aparsan, görərsən ki, orada inkişaf perspektivləri yoxdur;\n· Ermənistanda qaçaqmalçılıqla baş nazirin özü və onun ailəsi məşğuldur.\n· Ermənilərin qəhrəmanları cinayətkardır, onların prezidentləri rüşvətxordur. İndiki hakimiyyət bunları açdı-tökdü. Onsuz da biz bunu bilirdik, indi bütün dünya bunu bilir;\n· 20 il ərzində bu dırnaqarası müstəqil ölkəyə quldur, rüşvətxor və cinayətkarlar rəhbərlik edib. Bu ölkəyə nə ad vermək olar? Hələ 30 il yoxdur, guya müstəqil ölkə kimi yaşayır, əgər 20 il quldurlar rəhbərlik edibsə, nə ad vermək olar - quldur ölkəsi, cinayətkar ölkəsi;


İsveçrə saatlarının ixracı - Kəskin Artıb - FED.az\nBu ilin may ayında İsveçrə saatlarının ixracı 2019-cu ilin may ayı ilə (pandemiyadan əvvəlki dövr) müqayisədə 11,9% azalaraq 1,797 mlrd. İsveçrə frankı (1,974 mlrd. ABŞ dolları) təşkil edib. Cari ilin aprel ayına nisbətdə ixrac eyni səviyyədə qalıb.\nEləcə də bax: Azərbaycan avtomobil idxalını - 32% Artırıb\nFED.az xəbər verir ki, bu barədə İsveçrə Saat Sənayesi Federasiyasının açıqlamasında deyilir.\nÖtən ilin may ayı ilə müqayisədə (pandemiya dövrü) saat ixracı 2,7 dəfə artıb. Aprel ayında 2020-ci ilin aprel ayı ilə müqayisədə artım 5,5 dəfə, mart ayında isə 37,2% olub, bundan əvvəl saat ixracında 13 ay ardıcıl olaraq azalma qeydə alınmışdı. Saat Sənayesi Federasiyası 2020-ci ilin may ayında göstəricinin 67,9% azaldığını xatırladır, bu səbəbdən də dinamikanı illik nisbətdə müqayisə etməyi məqsədəuyğun hesab etmir.\nMay ayında ixracın böyük hissəsini təşkil edən qol saatlarının tədarükü 2019-cu ilin may ayına nisbətən 9,2% azalaraq 1,709 mlrd. frank (1,878 mlrd. dollar) təşkil edib.\nİsveçrə saatlarının Çinə ixracı 2019-cu ilin may ayına nisbətən 17,4% artaraq 264 mln. franka (290 mln. dollar), ABŞ-a – 16,6% artaraq 242,9 mln. franka (266,9 mln. dollar), Böyük Britaniyaya – 8,3% artaraq 105,7 mln. franka (116,1 mln. dollar) çatıb. Eyni zamanda, Honkonqa ixracat 27,5% azalaraq 197 mln frank (216,4 mln. dollar), Yaponiyaya – 26,4% azalaraq 112,1 mln. frank (123,2 mln. dollar), Sinqapura isə 3,8% azalaraq 108,4 mln. frank (119,1 mln. dollar) təşkil edib.\nBu altı ölkə may ayında İsveçrə saatları bazarında 57,3% paya sahib olub. Ümumilikdə, sözügedən ölkələrə saat tədarükü illik ifadədə 3,5% azalıb.\nYanvar-may aylarında İsveçrə saatlarının ixracı 2019-cu ilin yanvar-may ayları ilə müqayisədə 3% azalaraq 8,663 mlrd. frank (9,518 mlrd. dollar) təşkil edib. İllik ifadədə artım 50% olub.\nDövlət Statistika Komitəsinin göstəricilərinə görə, bu ilin yanvar-aprel aylarında Azərbaycana dəyəri 2,475 mln. dollar (ötən ilin analoji dövrü ilə müqayisədə 93,5% çox) təşkil edən 3 195 ədəd (+12,1%) İsveçrə saatı, o cümlədən 2,432 mln. dollar (+96,9%) dəyərində 3 130 ədəd (+11,7%) qol saatı idxal olunub. (Apa)


Azərbaycanda “TurAz Qartalı - 2019” təlimləri başladı 02.09.2019\nBu gündən Azərbaycanilə Türkiyə arasında illik hərbi əməkdaşlıq planına əsasən, iki dövlətin Hərbi Hava Qüvvələrinin iştirakı ilə ölkəmizdə “TurAz Qartalı - 2019” birgə taktiki-uçuş təlimləri başlayır.\n"Ata-babalarımızın hörmətinə əsla müstəqillik yolundan geri dönməyəcəyik", Ş.Mirziyoyev 01.09.2019\nSentyabrın 1-də paytaxt Daşkənddə Özbəkistanın müstəqilliyinin 28 yaşı qeyd olundu.\nHicri təqvimi ilə Məhərrəm ayı 1 sentyabrdan başladı 01.09.2019\nMəhərrəm ayının 1-i miladi təqvimilə 2019-cu il sentyabrın 1-i, Aşura günü isə sentyabrın 10-udur.\nTürkiyənin Azərbaycanla vizasiz dövrü başlandı 01.09.2019\nTürkiyə və Azərbaycan arasında qarşılıqlı vizasiz dövr başlandı.\nQırğızıstanın müstəqilliyinin 28 yaşını qeyd etdi 01.09.2019\nPaytaxt Bişkekin mərkəzindəki Ala-Too meydanında Qırğızıstanın müstəqilliyinin 28-ci ildönümü münasibətilə rəsmi bayram tədbiri keçirilib.\nTürkiyə Hərbi Hava Qüvvələrinin nümayəndələri artıq Azərbaycandadır 29.08.2019\nAvrasiya ölkələrinin parlament sədrlərinin IV toplantısı Nur-Sultan şəhərində keçiriləcək 29.08.2019\nSentyabrın 23-24-də Qazaxıstanın paytaxtı Nur-Sultan şəhərində Avrasiya ölkələrinin parlament sədrlərinin “Böyük Avrasiya: Dialoq. Etimad. Tərəfdaşlıq” mövzusunda IV toplantısı keçiriləcək.\nAzərbaycanda “TurAz Qartalı - 2019” təlimləri keçiriləcək 28.08.2019\nTürkiyə ilə Azərbaycan arasında illik hərbi əməkdaşlıq planına əsasən, iki qardaş dövlətin Hərbi Hava Qüvvələrinin iştirakı ilə Azərbaycanda “TurAz Qartalı - 2019” birgə taktiki-uçuş təlimləri keçiriləcək.\nƏdliyyə naziri Əbdülhəmid Gül Şimali Kıbrıs (Kipr) Türk Cümhuriyyətində səfərdədir 28.08.2019\nƏdliyyə naziri Əbdülhəmid Gül Kıbrıs Rum icmasının Şərqi Aralıq dənizindəki fəaliyyətlərinin bölgənin sabitliyini təhdid etməsinə icazə verilməyəcəyini söyləyib.\nQazaxıstan Prezidenti Türkdilli Dövlətlərin Əməkdaşlıq Şurasının baş katibi ilə görüşdü 28.08.2019\nQazaxıstan Prezidenti Kasım-Jomart Tokayev Türkdilli Dövlətlərin Əməkdaşlıq Şurasının baş katibi Bağdad Amreyevlə görüşüb.\n"Türkmənlərin öz bölgələrini qorumaları üçün dəstəyə ehtiyacları var", Ə.Salehi 28.08.2019\nİraq Türkmən Cəbhəsinin rəhbəri Ərşad Salehi Kərkükə terror hücumları qarşısında türkmənlərdən ibarət müdafiə birliyinin güclənməyə ehtiyac olduğunu narahatlıqla bildirdi.\nCənubi Afrikada 148 illik tarixi Azərbaycan xalçası tapıldı 28.08.2019\n"Azərxalça" Açıq Səhmdar Cəmiyyətinin (ASC) məlumatına görə...\nAzərbaycan, Gürcüstan və Türkiyə ortaq hərbi təlimə hazırlaşır 28.08.2019\n“Kompüter dəstəkli əmr mərkəzi hərbi manevri”nə Azərbaycanın paytaxtı Bakı ev sahibliyi edəcək.\nQazaxıstan ilә Qırğızıstan birgә hәrbi tәlim keçirir 27.08.2019\nQazaxıstan Müdafiə Nazirliyindən verilәn açıqlamada Qazaxıstan, Qırğızıstan və Rusiya hərbi hava qüvvələrinin iştirak etdiyi təlimin Karaganda əyalətindəki Sarışagan hərbi təlim meydançasında başladığı qeyd olunub.\nQazaxıstan neft hasilatını 100 milyon tona qaldırır 27.08.2019\nQazaxıstanın maliyyǝ naziri Ruslan Dalenov, 2020-ci ildǝ ölkənin neft hasilatının 90 milyon, 2024-cü ildə isə 100 milyon tona qədər artırılacağını bildirib.\nMəhərrəm ayı nə vaxt başlayır? 27.08.2019


Polis Gözəl Bayramlını təhdid edəni tapdığını bildirib\nSuraxanı rayon polisi Azərbaycan Xalq Cəbhəsi Partiyasının (AXCP) sədr müavini Gözəl Bayramlını ölümlə hədələyənin şəxsiyyətini müəyyən etdiyini bildirir. Siyasətçini bununla bağlı, noyabrın 3-də polis idarəsinə dəvət ediblər.\nBu haqda Gözəl Bayramlının özü xəbər verib.\n“Həmin şəxsi tapdıqlarını bildirdilər. Məni ölümlə təhdid etdiyini etiraf edən şəxsin iddiasına görə, guya zəng etdiyi nömrənin mənə məxsus olmasından xəbəri olmayıb”, deyən siyasətçi onu hədələyənin tapılmasının gülünc və şübhəli olduğunu bildirib.\nBuna da bax: G.Bayramlı: 'Məni açıq nömrədən təhdid edəni tapsınlar'\nXanım siyasətçinin fikrincə, “hədələyənin tapılması” qurama oyundur. G. Bayramlı bildirib ki, hədələndikdən sonrakı gün sosial şəbəkələrdə də ölümlə təhdid edilib, elektron poçtuna eyni məzmunlu məktublar yazılıb.\n“Bu hadisədə hər iki məqam arasındakı əlaqə o qədər qabarıq görünür ki, bu işin bir mənbədən idarə olunduğuna, təşkilatçıların eyni adamlar olduğuna zərrə qədər şübhə yeri qalmır”, deyən G.Bayramlı ona edilən hədələrin əsas mənbəyinin kənarda tutulduğunu qeyd edib.\nG. Bayramlı oktyabrın 14-də Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinə çağrıldığını xatırladaraq, ondan sonra üzləşdiyi bütün basqıların eyni mənbədən qaynaqlandığını ifadə edib. Ona Gözəl Bayramlıya Facebook səhifəsində bəzi statusları irad kimi bildirilmişdi.\nBuna da bax: Açıq nömrədən hədələnən Gözəl Bayramlı polisə dəvət olunub\n«Zəng edən şəxs kobud şəkildə məndən “nə yazırsan” deyə soruşdu. Ondan özünü təqdim etməyi istəyəndə “gələndə biləcəksən, ünvanını de” cavabını verdi. Sonra da tərbiyəsizlik edib qışqırmağa başladı. Telefonu söndürdüm, yenə bir neçə dəfə zəng etdi. Soruşdum məni təhdid edirsən, dedi “bəli”» - deyə xanım siyasətçi qeyd edirdi.\nGözəl Bayramlı həmin gün “102” xidmətinə şikayət etmişdi. AXCP sədrinin müavini şikayəti üzrə noyabrın 2-də də polis bölməsində olmuşdu.\nXanım siyasətçinin onu hədələyən şəxsin tapılmasına şübhə ilə yanaşmasına, Daxili İşlər Nazirliyindən münasibət almaq mümkün olmayıb.


APA - Nyu-Yorkda “Əli və Nino” filminin premyerası keçirilib\n16 Noyabr 2016 / 13:49\nNoyabrın 15-də ABŞ-ın Nyu-York şəhərində Qurban Səidin müəllifi olduğu “Əli və Nino” əsəri əsasında Heydər Əliyev Fondunun vitse-prezidenti Leyla Əliyevanın dəstəyi ilə Azərbaycanda çəkilmiş eyni adlı filmin premyerası keçirilib. Premyera Nyu-Yorkun məşhur kinoteatrlarından biri olan “Sunshine” kinoteatrında təşkil olunub.\nAzərbaycanın ABŞ-dakı səfirliyindən APA-ya verilən məlumata görə, tədbirin açılışında çıxış edən filmin prodüseri Kris Tikiyer dözümlülük və multikulturalizmin dövrümüzün və günümüzün ən aktual məsələlərindən biri olduğunu vurğulayaraq “Əli və Nino” filminin bu mövzuda əhəmiyyətli mesaj göndərdiyini bildirib.\nFilmdə Əli rolunu canlandıran Adam Bakri nümayişdən öncə çıxış edərək “Əli və Nino”nun fərqli yerlərdən olan fərqli insanları bir araya gətirən güclü sevgi hekayəsi olduğunu söyləyib.\nPremyerada Azərbaycanın ABŞ-dakı səfiri Elin Süleymanov da çıxış edərək Qurban Səidin müəllifi olduğu bu ədəbiyyat əsərinin həm Azərbaycanın, həm də bölgənin tarixinin və mədəniyyətinin olduqca vacib hissəsini əks etdirdiyini vurğulayıb. O qeyd edib ki, film bölgədəki milli kimliklərin və onlar arasında qarşılıqlı münasibətlərin başa düşülməsi üçün maraqlı təqdimat rolunu oynaya bilər. Məhz buna görə, Elin Süleymanov belə müstəsna əsər əsasında filmin hazırlanmasında xüsusi əməyi və töhfəsi olan Leyla Əliyevaya dərin minnətdarlığını ifadə edib.\n“Əli və Nino” izləyicilər tərəfindən maraq və alqışlarla qarşılanıb. Nümayişin sonunda çoxsaylı izləyicilər filmin onlarda dərin emosional iz buraxdığını deyiblər.


“Dilimizi qısqanclıqla qorumalı və təbliğ etməliyik. Necə ki, ingilislər, ruslar bunu etməkdədirlər.” – Mustaqil.Az\n1 saat əvvəlLənkəranda 63 yaşlı qadın çayda boğuldu 3 saat əvvəlMuradın həbs səbəbi – Xanımı hər şeyi açıqladı 3 saat əvvəl8 nəfərin ölümü ilə nəticələnən ağır yol qəzası 3 saat əvvəlTarixi debat 23 iyun seçkilərinin favoritini müəyyənləşdirdimi? – Əkrəm İmamoğlu ilə Binali Yıldırım… 3 saat əvvəl“UAM“ jurnalında Dağlıq Qarabağ Ermənistan ərazisi kimi göstərildi\n2019-06-17 / 14:40\nİyn 17 2019\nLənkəranda 63 yaşlı qadın çayda boğuldu\nOffer Isaca CISM Self Study For Each Candidate\n“Dilimizi qısqanclıqla qorumalı və təbliğ etməliyik. Necə ki, ingilislər, ruslar bunu etməkdədirlər.”\nPosted On : 04 May 2019 Published By : admin\nDilimizi qısqanclıqla qorumalı və təbliğ etməliyik. Necə ki, ingilislər, ruslar bunu etməkdədirlər.\nAzərbaycan dili və ya Azərbaycan Oğuz türkçəsi qədim bir tarixə malikdir. Azərbaycan türklərinin dili özü türkçədir desək, yanılmarıq. Amma həqiqi mənada çirklənilmədən özündən, əslindən qoparılmadan saflığı ilə gələcək nəsillərə ötürülərsə, bu bizim kimlik kartımız, bəlgəmiz olar. Öncədən də qeyd etdiyim kimi “çirklənmədən” ifadəsini yenə vurğulayıram. “Bir dil necə çirklənər”, deyə sual edə bilərsiniz. Sizə bunun açıqlamasını yazacağam. Əgər biz öz dilimizə gərəksiz, yabanc, milli olmayan sözlər daxil ediriksə, bu dilimizin çirklənməsinə gətirib çixarır.\nDigər tərəfdən əgər bunu özümüzü müasir, “modern” göstərmək üçün edəriksə, bu artıq dilimizə qarşı cinayətdir! Özəlliklə rus dilindən olan sözləri hələ də dilimizdən çıxartmırıq və inad edirik . Deyəsən ”vsyo”, “uje”, ”tak”, ”davay”, ”mama”, ” papa” kimi sözləri işlətmək bəzilərinə xoşdur. Niyə, bunun səbəbi nədir? Bu suallara verəcəyimiz şablon, qəlib cavablar hazırdır. Sizə onlardan bir-iki örnək yazım: “Biz rusların əsarətində idik”, ”Rus dili beynalxalq dillərdən biridir”, “Rusya bizim qonşumuzdur” və s. kimi şablon cümlələr.\nRus qonşunuzdur deyə Azərbaycan dilinin əvəzinə rus dilində də danışmalısınız! 100 ilə yaxın rus işğalında qalmağı bəhanə edənlərə gəlincə, xatırladaq ki, artıq müstəqil olmağımızdan 30 ilə yaxın müddət keçib. Artıq bu bəhanəni bir kənara qoymaq lazımdır!\nBunu da qeyd edim ki, rus bizim sadəcə qonşumuz deyil,erməniyə dəstək verən, mədəniyyətimizin və dilimizin inkişafının önünü kəsən bir gücdür. Məsələn, Gürcüstanı götürək. Gürcülər rus dilində danışmağın daşını çoxdan atıblar!\nDigər tərəfdən ağzınızı əyə-əyə “Rus dili beynəlxalq dildir” deyirsinizsə, sizin eviniz və Bakı küçələri nə konfrans zalıdır, nə də akademik arenadır. Əgər oralarda Azərbaycanımızı təmsil edərkən danışsanız bu daha yararlı olar. Siz rus və ya da ingilis dilində danışmağa beynəlxalq arenada, akademik məkanlarda davam edin. Əks halda Bakı küçələrində xüsusilə də “Torqovı” adlandırdığınız yerdə rusca danışmağa davam etsəniz bu sizi, “modern” yox, öz ana dilində danışmağı ar bilən, dilinə dəyər verməyən biri kimi göstərəcəkdir.\nBilirəm bəziləri “dil bilmək yaxşıdır” kimi ifadələr işlədəcək. Amma onlara bunu bildirmək istərdim ki, sizə dil bilməyin demirik.\nDəyərli həmvətənlərim, hətta erməninin də dilini öyrənin, amma Türk-Oğuz yurdu olan Azərbaycanda türkçə danışmaq sizin və bizim boynumuzun borcudur! Bu bizim vətəndaş borcumuzdur. Əks halda Azərbaycan türkçəsində danışanlara “çuşka” deyərək alçaltdığınız dönəmə geri dönərsiniz ki, bu da sizin milli kimliyinizi və şəxsiyyətinizin alçaldılması deməkdir! Çünki milli dili duyğusu, düşüncəsi vətən, millət sevgisi olmayanlar, dilini qorumayanlar, vətənini, millətini, dövlətini qorumazlar!\nOnu da qeyd edim ki, artıq vətənimizdə illərdir beynəlxalq yarışlar keçirilir və ölkəmizə qonaqlar gəlir. Əgər siz onların qonaq olduğu zamanlarda da öz vətəndaşlarınızla rusca danışsanız bu yaxşı hal olmayacaq. Necə ki bundan əvvəlki yarışmada İngiltərədən gələn bir qonağın verdiyi ”Hələ də Azərbaycanda dövlet dili rus dilidir” sualı ilə üzləşəcəksiniz.\nUnutmayın, biz onlara öz dilimizi-Azərbaycan türkçəsini tanıtmalı və sevdirməliyik. Sonda unudulmaz ədibimiz Məhəmməd Hüseyn Şəhriyardan iki misra ilə fikrimi bitirmək istərdim:\nTürkün dilitək sevgili,\nistəkli dil olmaz,\nÖzgə dilə qatsan,\nbu dil əsil olmaz.\nTarix və mədəniyyət Araştırmacısı.\nPosted in: Ədəbiyyat, Mədəniyyət, Xəbər xətti, Yazarlar\nHər səhər acqarına bunu etmək böyük XƏTA İMİŞ\nKənad Adil “Bəziləri” üçün mahnı oxudu\nCategory: Hadisə Xəbər xətti\nTarix: 17 İyn 2019\nLənkəranda 63 yaşlı qadın çayda boğulub. Oxu.Az-ın bölgə müxbirinin verdiyi məlumata görə, 1956-cı il təvəllüdlü Solmaz Sahib qızı Nəsirova Sütəmurdov kəndində...\nCategory: Ədəbiyyat Müsahibə Sosial Xəbər xətti\nŞair-yazar Murad Köhnəqala 12 iyun tarixində Tovuz Rayon Məhkəməsinin qərarı ilə birinci ailəsindən olan uşaqlarına 12 min manat məbləğində yığılıb...\nCategory: Dünya Hadisə Xəbər xətti\n8 nəfərin ölümü ilə nəticələnən ağır yol qəzası\nÖtən gün Rusiyanın Voronej vilayətində 8 nəfərin ölümü, bir nəfərin yaralanması ilə nəticələnən ağır yol-nəqliyyat hadisəsinin baş vermə anının görüntüləri...


Naxçıvan şəhər prokurorluğu tərəfindən Qaraçuq kəndində maarifləndirici tədbir keçirilib » Naxcivanxeberleri.com\nNaxçıvan Muxtar Respublikası Prokurorluğunun Hüquqi təminat və informasiya şöbəsindən NAXCİVANXEBERLERİ.COM-a verilən məlumata görə, bildirib ki, vətəndaşlar müraciət etmək hüququnu sərbəst və könüllü həyata keçirirlər.\nBu zaman vətəndaşlar hüquq və azadlıqlarının həyata keçirilməsi, həmçinin pozulmuş hüquq və azadlıqlarının bərpası və müdafiəsi ilə bağlı dövlət orqanlarına şəxsən və ya nümayəndə vasitəsi ilə yazılı, o cümlədən elektron, yaxud şifahi formada müraciət edə bilərlər. Yazılı formada müraciətdə müraciətə baxan subyektin adı və ya onun vəzifəli şəxsinin adı, soyadı, vəzifəsi, müraciət edən fiziki şəxsin adı, atasının adı, soyadı və ünvanı göstərilməlidir. Bundan başqa müraciətin mətni oxunaqlı olmalı, təklif və ya tələb aydın ifadə edilməli, mətnində təhqir və böhtana yol verilməməlidir. Vətəndaşın öz müraciət hüququnu həyata keçirməsi digər şəxslərin hüquqlarını və azadlıqlarını pozmamalıdır.\nNaxçıvan şəhər prokurorunun köməkçisi Aygül Əsədova isə "Qanunvericiliyimizdə vətəndaşlıq vəziyyəti aktlarının qeydiyyatı" mövzusunda çıxış edərək bildirib ki, ailə qanunvericiliyində doğumun qeydiyyatı uşaqların doğulduğu yerdə və ya valideynlərin, yaxud onlardan birinin yaşadığı yerdə aparılır. Doğum haqqında yazılı və ya şifahi məlumatlar valideynlər və ya onların biri tərəfindən verilir, valideynlər xəstə olduqda, öldükdə və ya başqa səbəblərə görə onların məlumat verməsi mümkün olmadıqda, məlumat qohumlar, qonşular, uşağın doğulduğu tibb müəssisəsinin müdiriyyəti və başqa şəxslər tərəfindən verilir. Uşağın valideynlərinin soyadları müxtəlif olduqda uşağa valideynlərin razılığı ilə atanın və ya ananın soyadı verilir. Valideynlər arasında uşağın ad və soyadına münasibətdə razılıq olmadıqda yaranan fikir ayrılığı yerli icra hakimiyyətlərinin qəyyumluq və himayə orqanları tərəfindən həll olunur.\nGörüş zamanı verilən suallar prokurorluq əməkdaşları tərəfindən ətraflı cavablandırılıb.\nCulfa rayon prokurorluğu tərəfindən maarifləndirici tədbir keçirilib\nBabək rayon prokurorluğu tərəfindən maarifləndirici tədbir keçirilib\nNaxçıvan şəhər prokurorluğu tərəfindən maarifləndirici tədbir keçirilib\nNaxçıvan Muxtar Respublikasının Prokurorluğu Prokurorluq orqanlarına işə qəbulla əlaqədar müsabiqə elan edir